LA 


Seksualni odgoj intelektualne 
omladine 


UVOD 


Uvijek je bilo konflikata između starije i mlađe generacije, 
Jedna je drugoj predbacivala i predbacuje različita gravamina. 
Stariji mlađima: da su bez ideala, bez poleta, bez pravoga morala, 
da ne znaju respektirati bogato životno iskustvo starijih. Mlađi 
opet starijima: da imaju zastarjele, ukočene, dogmatizirane nazore, 
te da se nikako ne mogu uživjeti u novi duh mlade generacije. 
Zacijelo je uvijek bilo pa i danas ima u tim pritužbama mnogo ne- 
objektivnosti i mnogo neinteligencije. Redovito se s jedne i druge 
strane generalizira, a tako se samo stvara veliki jaz između starije 
i mlađe generacije. Posljedica je toga da starija generacija sve više 
gubi veze s mlađom koja se onda bez utjecaja starijih razvija 
svojim putem i pada iz ponora u ponor. Abyssus abyssum invocat. 

Bilo bi neobjektivno i fatalno anatemizirati sve pojave sa- 
vremene mladeži. Ima i kod današnje mladeži mnogo pozitivnih 
pojava, ali i mnogo negativnih. Ovo negativno napose se danas za- 
paža na seksualnom području. A jer upravo o nekorektnosti u 
seksualnom pogledu neizrecivo mnogo ovisi i za pojedince i za 
kolektiv, vrlo je važno, da odgojitelji posebnu brigu i pažnju po- 
svete seksualnom odgoju današnje omladine, 

Sve kad bi danas mladić godine svoga razvoja i dozrijeva- 
nja proživljavao u posve normalnim prilikama i okolnostima, još 
bi uvijek te godine krile u sebi mnoge i teške opasnosti za njegov 
razvoj i još bi uvijek i te kako bila na mjestu posebna briga svih 
faktora, koji sudjeluju kod njegova odgoja. Ali ako imamo na umu, 
da je danas vrlo malo mladića kod kojih se pubertetska perioda 
razvija postepeno i mirno, prirodnim putem, nego da većina naše 
omladine radi nesretnih vanjskih prilika i okolnosti prenaglo i 
prerano dozrijeva — onda je uistinu važno i potrebno, da kateheta 
kao odgojitelj i nosilac kršćanskog morala ispravno i do u tančine 
pozna sve negativne utjecaje, kojima su njegovi gojenci napose u 
seksualnom pogledu izvrgnuti. Ako stoji činjenica, da se današnja 
mladež nalazi u kritičnom stadiju onda je njezinim odgojiteljima 
dužnost, koja ih u savjesti obvezuje, da taj kritični stadij svestrano 
prouče. Da se bolesni organizam uspješno liječi, nije dosta samo 
poznavati bolest, od koje organizam boluje, nego pronaći i uni- 
štavati i zadnje klice, koje prouzrokuju bolest. Samo ispravna 
diagnoza koja pogađa bolest u njezinim uzrocima i koja prodire 
do korijena može donijeti sanaciju. 

Kako danas stoji mlađež u seksualno-moralnom pogledu, o 
tom bi nam najvjerniju sliku pružila brižno izrađena statistika. 
Ali upravo na tom području statistika je gotovo nemoguća, Nema 
uopće foruma koji bi statistiku mogao sastaviti, pa sve kad bi se 
netko oko nje i trudio, ne bi uspio, jer ne bi mogao doći ni do 
približno točnih podataka. Tu se naime većinom radi o posve 
tajnim prekršajima. 

Ali opadanje seksualnog morala ne manifestira se samo u 
direktnim seksualnim prekršajima, nego i u mnogim činima i te- 
žnjama očitovanim prema vani: na pr. u drugovanju, lektiri, za- 
bavi, športu i odijevanju. Nadalje u potcjenjivanju moralnih načela 
i vrednota i uopće u nazoru na život i svijet. Sve su to kriteriji 
po kojima se sa mnogo sigurnosti može zaključiti na pravo stanje 
stvari, naime da se savremena omladina udaljuje od korektnog 
seksualnog morala, te se punim pravom može a i mora govoriti 
o seksualnoj krizi današnje omladine. 


Statističko obrazloženje dalo bi nam samo vjernu vanjsku 
sliku o seksualnom padu naše omladine. lako bi nam ovakova 
slika dobro poslužila, ipak je kud i kamo važnije ispitati i upoznati 
same vanjske i nutarnje uzroke toga pada. Ti uzroci opet nisu dru- 
go nego oni negativni utjecaji, bilo vanjski bilo nutarnji, koji imaju 
veliki — a često i glavni dio — u seksualnom odgoju naše omla- 
dine, Da ih pogledamo izbliza. 


NEGATIVNI UTJECAJI NA SEKSUALNI UZGOJ 
UNIŠTAVANJE SRAMEŽLJIVOSTI I STIDA 


Sveopće je poznata i priznata činjenica, da današnji moderni 
duh poput bujice bezobzirno ruši sve prirodne i tradicijonalne ogra- 
de i spone gotovo svih ljudskih nagona. Stvoritelj je naime ljud- 
ske naravi stavio u tu narav različite jake nagone i svakome od 
njih odredio posebni cilj. I zato je zadovoljavanje pojedinim nago- 
nima već po prirodnom zakonu opravdano i dopušteno jedino u 
skladu s ciljem toga nagona. A kako se ti nagoni sami od sebe 
često i žestoko javljaju i traže da im se zadovolji makar i mimo 
njihova cilja, dakle proti naravi i proti razumu, to je sam Stvoritelj 
u judsku narav uz nagone stavio i takova svojstva, koja čovjeka 
čuvaju od neprirodnog i nerazumnog zadovoljavanja nagonima. 

Nas u našoj raspravi napose zanima seksualni nagon. Sam 
Stvoritelj usadio je taj nagon u čovječju narav i dao mu uzvišeni 
cilj: rađanje i odgoj djece. Stoga je taj nagon moralno dobar dok 
je u skladu sa svojim ciljem, (Šelec, Katolička moralka, str. 148) 
Prirodno svojstvo oje čovjeka čuva od neopravdanog zadovolja- 
vanja tomu nagonu jest — u ljudsku narav duboko usađeni osjećaj 
sramežljivosti i stida, Noldin lijepo razlaže: »Stid se ne stvara na- 
vikom ni odgojem, nego je i po naravi prirođen, tako da ga imaju 
i divlji i nenaobraženi narodi, a svrha radi koje je od Boga dan 
jest, da čuva nevinost i pomaže čovjeku kod obuzdavanja tje- 

lesnog nagona. Zato se treba brinuti da se s jedne strane stid u 
omladini budi, goji i sačuva, a s druge strane da se ukloni sve što 
bi stidljivost moglo povrijediti, oslabiti ili pomalo posve uništiti.« 

Naprotiv se naturalistički odgoj trudi da prikaže, kako je 
»društvo izgradilo i naše psthičko držanje prema golotinji«, Te- 
meljna načela naturalističkog odgoja uopće ne priznaju kakovu 
prirođenu stidljivost i sramežljivost, nego tvrđe da su ta svojstva 
čovjeku nasilno nametnuta zastarjelim odgojem. Zato 
naturalistički odgoj ne samo da ne respektira ovo prirodno svoj- 
stvo čovjekovo, nego se proti njega i bori. Evo za to dokaza iz 
naše najnovije pedagoške literature: u djelu Sekelj-Tkalčić; »Tvo- 
je dijete« nalazimo i ovaj otsjek: »Stid nije prirođeno svojstvo 
ljudske duše, nego ga je društvo u nas usadilo, Društvo traži na- 
ročito da prekrijemo svoje organe. Malom djetetu još nekako opra- 
šta golotinju, ali tačno po svome programu nastoji da dijete što 
prije nauči stidu, da što prije pokriva svoje tijelo. Naš odgojni 
sistem priljubljuje se društvu, pa se mora obazirati i na društvene 
zakone i propise. Željeli bismo ipak da se pred djetetom ne pre- 
tjeruje. Ne dopuštajmo da konvencionalni moral prerano razvije 
lažni stid bez sadržaja, bez prave ljudske vrijednosti.« (Minerva 
1938 str, 121) ' 

Ako je jedamput uništen svaki osjećaj sramežljivosti i stida, 
nije li onda i najintimnije svetište mladićeva nutarnjeg života 
širom otvoreno nebrojenim faktorima koji ugrožavaju njegovu ne- 
vinost? Rijetko se kada na ruševinama stida započinje borba za 
očuvanje nevinosti — a ako bi se takova borba i započela, koliko 
bi bio oteščan njezin uspjeh. 


SEKSUALNI MORAL U OBITELJI 


Uz čuvstvo sramežljivosti zacijelo je najjača prirodna obra- 
na nevinosti: seksualni moral u samim obitelj- 
skim zajednicama, Dosljedno tome: mladež će biti to više 
očuvana od zlih utjecaja, što je viši moral u obitelji — ali i obratno: 
krivo shvaćeni odnosi u obitelji bezuvjetno imaju fatalni utjecaj i 
na potomstvo, A kakav je danas moral u bračnim zajednicama 
realno nam i objektivno crta papinska enciklika o kršćanskom 
braku. (Casti connubii od 31. XII. 1930.) Ovdje vrhovni čuvar i 
naučitelj moralnih vrednota iznosi sve one bolesti od kojih današnji 
brak i današnja obitelj boluju. Te su bolesti napose borba protiv 
djece, borba protiv bračne vjernosti i borba protiv nerazrješivosti 
braka. Sveti Otac ne štedi najoštrije izraze kad prikazuje i osu- 
đuje ove poroke. »Ali to je crtanje sv. Oca prema onomu kako 
stvari doista stoje u savremenom životu još i — preblago.« (Dr. 
Živković, Enciklika Pija XL, str. 99) 

Te stvari nisu današnjoj mladeži nepoznate, Mladež je i te 
kako dobro informirana o najintimnijim uzrocima bijele kuge. A 
za razne moralne zabluđe o braku crpi ona obilno znanje iz tolikih 
romana pisanih u duhu slobodne ljubavi, nadalje iz mnogih filmova 

i kazališnih predstava, Moramo ustvrditi, da danas cijeli javni 
život na rafinirani način nastoji ne samo obraniti posve pogansko 
shvaćanje braka, nego ujedno i svim silama propagira ovakovo 
shvaćanje bračnoga života. 

Zar da onda našoj mladeži, koja sve to zna, bude uopće stalo 
do borbe za očuvanje nevinosti i čistoće? A ako joj nije ni stalo, 
smiješno je i pomisliti, da bi se takva mladež čuvala i klonila zlih 
utjecaja koji direktno izazivlju raspoloženje za seksualne prekršaje. 

Ali ne samo da na našu mladež loše utječe ovaj liberalni i 
laicizirani duh u našim obiteljima: ona i u samoj svojoj obitelji pri- 
ma takav odgoj, koji širom otvara vrata seksualnim prekršajima. 
Već citirana knjiga — »Tvoje dijete — savjeti roditeljima i odgoji- 
teljima o modernom odgoju na psihološkoj osnovi« —- raspravlja u 
16. poglavlju o onaniji. Evo samo nekoliko monstruoznih stavaka 
iz tog poglavlja: »Pokazalo se da je onanija vrlo rana pojava, pri- 
mjetilo se da ponekad već i dojenče onanira, a gotovo da nema 
djeteta, koje nije onaniralo od svoje 3 do 5 godine.« Auktor ove 
knjige žali predratne generacije, jer su radi zastarjelih načela nosili 
»Žig društvene osude« — naime radi onanizma, »Društvo je držalo 
da je onanija štetno zadovoljavanje i upravo prljanje samoga sebe.« 
Drugim riječima: onanija nije štetna i nije prijanje samoga sebe! »Sje- 
čamo se još živo onih zabranjenih knjiga iz naše mladosti, sjećamo 
se knjiga liječnika i stručnjaka, u kojima bi najmračnijim bojama 
prikazivali »po čitav život« štetne posljedice takova prljanja sa: 
moga sebe. Ti »prosvijećeni« pisci pozivaju se na Kanta koji je 
pisao o poroku o »razbludnom oskvrnjianju samoga sebe«, Auktor 
nadalje citira nekoga prelata Kappa i s ironijom spominje, kako 
R se taj pisac prijeti mladeži odanoj onaniji: sušenjem hrptenice, 

ludilom i samoubivstvom. 

Savremeni auktor tješi nadalje i sebe i sretne roditelje i 
odgojitelje, koji se daju od njega savjetovati i voditi: »Otada se 
štošta promijenilo, Pitanje je izazvalo nebrojene diskusije, pa da- 
nas već postoji velika literatura, koja brani mišljenje, da onanija 
nije štetna ili bar da nije uvijek štetna. Neki štaviše misle, da je 
upravo neurotski simtom, ako dijete ne onanira u doba, kad je ona- 
nija obligatna pojava.« 

.. Ugledni auktor ne bi bio dosta moderan i dosljedan svom 
učitelju Freudu, kad ne bi spomenuo, kako će »roditelji lako za- 
paziti, da i dojenče uživa, kad se igra spolnim organom. Ta posve 
nevina pojava prva je faza dječje onanije. 

Posve bi pak bio promašen odgoj, kad roditelji ne bi bili 
upućeni i u ovo: »Nije značajno samo onaniranje, nego je značajna 
svijest o krivici, koja je produkt odgoja. Onanija je jedino štetna 
kad je udružena sa sviješću o krivici.« Roditelji su naime krivo 

' informirani — ta oni su iz one predratne periode, kad se još sma- 
tralo, da je onanija grijeh. To mišljenje koje su poprimili u svojim 
mladim danima, sačuvali Su, pa ga sad predaju i svome djetetu. 
Odgovaraju ga moralom ili mu prijete teškim bolestima, koje će 

ga spopasti, ako bude oskvrnuo sebe. Roditelji i odgojitelji čine 
krivo, ako onaniju pobijaju tako, da je prikazuju kao grijeh, kao 
sramotu, kao nemoral, kao zlo, koje će donijeti štetu zdravlju.« 
(Pa čime da je onda pobijaju?) 

Monstruozna je logika i u ovoj stavci: »U depresivnim raspo- 
loženjima dijete onanira češće, onanijom kao da se želi osloboditi 
depresije. Poslije onaniranja javlja se svijest o krivici, a ova iza- 
ziva novu depresiju, a time i opet učesta onaniranje. To je »đavolii 
krug« koji karakterizira dječju neurozu. I baš ta činjenica najbolje 
pokazuje, da je opravdana misao: svijest o krivici neće navesti 
dijete da prestane onanirati — naprotiv ona ga nagoni da još češće 
onanira.« (str. 128) 

Sva su Minervina izdanja kod nas vrlo raširena, pa će i 
citirano djelo zaći u mnoge naše hrvatske i katoličke obitelji. Iz 
te će knjige mnogi naši oci i majke crpsti načela za odgoj svoga 
razmaženog jedinca ili jedinice i posve nekršćanski odgojiti taj 
svoj jalovi podmladak. A ova Minervina knjiga nije osamljeno 
djelo, koje posve naturalistički, po Freudovoj psihologiji promatra 
odgoj omladine. 

Kad sve ovo uočimo, ne čudimo se žalosnoj konstataciji, da 
je danas i sama obitelj u odgoju zatajila Ona 
institucija »koja je neposredno od Boga osnovana za vlastitu svrhu, 
da rađa i odgaja djecu« (Pijo XL), i koja je u prvom redu pozvana 
da odgaja, kako određuje Crkveni Zakonik u Ć. 1113: »Roditelji su 
strogo dužni da se svim silama brinu za vjersko-ćudoredni odgoj 
djece«. Ta je institucija danas do korijena bolesna, jer se njezin 
život temelji na lažnom moralu. A k tome je zaražena i posve 
krivim materijalističko-naturalističkim odgojnim načelima, 


PRECJENJIVANJE I IZOLIRANJE SEKSUALNOG NAGONA 


Negativni utjecaji na seksualni odgoj omladine izvršuje 
nadalje precjenjivanje i izoliranje seksualnog 
nagona. 

Za seksualni je nagon apsolutno važno da mu se prizna ono 
značenje, koje taj nagon uistinu ima i s obzirom na pojedince kao 
i s obzirom na cijelo čovječanstvo. Narav mora biti predmetom 
štovanja a ne sramote — veli Tertulijan. A ta se misao odnosi i 
na seksualni nagon. »Svako istinsko shvaćanje čovjeka mora dati 
pravo mjesto spolnome nagonu kao i svim ostalim nagonima, Možda 
i više mjesta nego bilo kojem drugom nagonu; jer ako nagon jela 
i pila — kojemu Očenaš priznaje veliku važnost — ima da sa- 
čuva individualno biće, spolni nagon prelazi neposredni egoistični 
cilj, te po njemu muž i žena sudjeluju u cilju, koji daleko prelazi 
prolaznu vrijednost njih samih.« (Seksualni problemi str. 279) 

Ne možemo reći, da je citirano mišljenje francuskog pisca — 
koje je posve ispravno — također i stanovište modernog društva. 
Moramo naprotiv konstatirati, da se danas općenito seksualni 
nagon daleko precjenjuje. Za mnoge moderne ljude — a tu je za- 

cijelo po srijedi utjecaj Freudov — ne postoji veće dobro i veća 
sreća od seksualnog iživljavanja. Sekusalni nagon postaje sredi- 
: štem interesne sfere modernog čovjeka, što više postaje sredi- 
štem i samog životnog nazora, Pa ipak nije seksualni nagon jedini 
nagon čovjekov, a nije ni najvažniji, ni najjači, pa prema tomu ne 
može ni seksualnost biti središte svih problema, koji interesiraju 
4: i tangiraju modernog čovjeka. 
Ova činjenica da se danas na svim područjima ljudskog 
stvaranja seksualni nagon toliko ističe i precjenjuje ne može ostati 
bez velikoga ali i štetnoga utjecaja na mladež. 


Paralelno s ovom općom i velikom zabludom moramo navesti 

i drugu, koju bismo s njemačkim piscem Schrčtelerom nazvali: 
»Izolacijom seksualnog nagona«. Mnogi naime moderni psiholozi i 
pedagozi izlučuju spolni nagon iz njegove naravne povezanosti 
s ostalim nagonima i uopće s cijelim čovjekom. A ipak je spolni 
nagon samo dio onog bića koje se zove čovjek i koje ima svoj 
jasno determinirani cilj. Spolni nagon dolazi do svog potpunog 
izražaja samo onda, kad ga se promatra u sklopu i skladu s cijelom 
ljudskom naravi. U ovakove pogreške izoliranja seksualnoga na- 
gona padaju svi moderni etičari, psiholozi i pedagozi, kojima nije 
zadnji smisao seksualnog nagona: zakonito sjedinjenje dviju slo- 
bodnih osoba, muškarca i žene, u svrhu rađanja i odgoja djece, 
nego im je na umu i na srcu »slobodno zadovoljavanje« spolnom 
nagonu i iživljavanje u seksualnim nasladama. Pristaše ovoga 
seksualnog materijalizma iznose cijeli katalog raznih »brakova« 
koji bi njihovim nenaravnim i nemoralnim načelima imali dati neku 
sankciju. Kod takovih se pisaca spominje: »Omladinski brak« 
(Jugendehe), »Postepeni brak« (Stufenehe), »Privremeni brak« 
(Zeitehe), »Pokusni brak« (Probeehe), »Drugarski brak« (Kamerad- 
schaftsehe). U Njemačkoj postoji cijela literatura, koja raspravlja 
o ovim pojedinim vrstama brakova te ih opravdava sa stanovišta 
fiziologije, psihologije i etike. U svim se tim raspravama zapaža 
otvorena tendenca, da se seksualno područje izuzme iz područja 
etike i morala, jer ono uopće nije moralno kvalifikovano, ono po 
sebi nije ni dobro ni zlo nego indiferentno. Jasno je da ovakovo 
shvaćanje i prakticiranje enog života ruši svako dostojan- 
stvo čovjeka i da se protivi ljudskom biću kao takovom. U spol- 
nom naime životu mora doči do izražaja ne samo harmonija iz- 
među duha i tijela, nego i hijerarhija duhovnog elementa nad 
materijalnim. Tjelesno jedinstvo u seksualnom životu ima biti ma- 
nifestacija i simbol onog duboko proživljavanog duhovnog jedin- 
stva i ako toga nema, onda su seksualni odnosi posve poživinčeni, 
samo fiziološki čini skopčani s uživanjem najniže vrste. I tako 
o“ gledamo, kako kruti materijalizam prodire i u najintimnije područje - 
ljudskoga života, u ono područje, koje bi i te kako imalo biti du- 

hovno i sveto, dakle par excellence idealno. 
Sve je to neizbježiva posljedica materijalističke filozofije. 
Jer »ako materijalizam i ima neki moral, on ga može osnivati sa- 

mo na hedonističkim i utilitarističkim razlozima, ali on ne može 

izgraditi istinski i ljudski moral — koji će imati na umu — kako to 

i treba — sve zahtjeve naše prirode u svoj njihovoj o 
punini i složenosti, a istotako ovisnosti njezinih 

snaga. Još će manje smisla imati taj moral za zahtjeve naše zadnje 
svrhunaravne svrhe,« (Seksu&lni probl. str. 96) 


ZAVOĐENJE NA SEKSUALNE PREKRŠAJE 


Ako ovome, što smo dosada naveli, dodamo još jednu činje- 
nicu, koja zacijelo u najjačem stupnju negativno utječe na seksual- 
ni odgoj savremene mladeži — a toje: direktno zavođe- 
nje na seksualne prekršaje — onda dobivamo bar 
donekle vjernu sliku onih okolnosti u kojima se današnja omladina 
osobito intelektualna odgaja i sprema za život. 

a) Lektira. Tko bi nabrojio sva ona rafinirana sredstva 
kojima se današnji vijek služi u širenju nemorala kod omladine. 
Navedimo samo najmarkatnija. 

Bezuvjetno moramo staviti na prvo mjesto čitanje nepri- 
kladne, opasne i pokvarene lektire, 

Nitko ne niječe i ne omalovažuje opravdanost i potrebu či- 
tanja. Ali u isti čas svi razboriti i savjesni odgojitelji imperativno 
iraže od svojih gojenaca veliki oprez u izboru lektire. Čine to zato, 
jer je svakom odgojitelju, koji ima zdravi sud, očito, kako velike 
štete nanosi čitanje nepodesne lektire. Lektira može isto toliko 
štete nanijeti, ako je zla, kao što i koristiti, kad je dobra, Nije bez 
zanimljivosti, da su tu opasnost uviđali i umovi prije kršćanske 
ere, Tako Ovidije kaže svojim čitateljima: 

Eloquar invitus: teneros ne tange poetas! 
Submoveo dotes impius ipse meas. 

Omnia pone feros quamvis invitus in ignes, 
Et dic ardoris sit robus iste mei, 

(Reći ću ti iako nerado: okani se ljubavnih pjesnika! Ne pre- 
poručujem ti pače ni mojih vlastitih pjesama. Baci odlučno sva 
ova djela u vatru, makar ti bilo i teško, da vatra zajedno s knjigom 
uništi i plamen tvoje pohote.) 

Španjolski filozof Balmes izjavio je jednom prilikom svojim 
prijateljima: »Poznato vam je, da je vjera duboko ukorijenjena, u 
mom srcu, Pa ipak kadgod pročitam koju zlu knjigu, osjećam po- 
trebu, da što prije uzmem u ruke Sv. Pismo, Nasljeduj Krista ili 
životopis Bl. Ljudevita Granadskog, da popravim dojam zle knjige. .o« 
Što će sve doživjeti oni mladići, koji se usuđuju čitati sve bez 
izbora! Ova me pomisao napunja strahom.« (Holl: Wahn und 
Wahrheit, Herder 1917, str. 373) 

Glasoviti bečki propovjednik o. Abel D, I. rekao je jednom 
s propovjedaonice, da je on sam poznavao četiri mladića, koji su 
pošli moralnom stramputicom i završili samoubojstvom jer su či- 
tali Goetheovo djelo » Werthersleiden«, A Goethe ne samo da nije 
zamjerio milanskom nadbiskupu, kad je ovaj u svojoj nadbiskupiji 

zabranio čitanje njegovih djela, nego mu je to i imponiralo, Jednom 
zgodom naglasio je ovaj veliki pjesnik: »Ja uopće nisam pisao za 
djecu, pa niti za onu, koja već imaju dvadeset godina.« 

Godine 1906 pisale su talijanske novine o samoubojstvu tali- 
janskog kneza Pignatellia, koji je u samo predvečerje svoga vjen- 
čanja nasilno prekinuo nit svoga života. Pokraj njegova trupa na- 
đena su Nietzscheova djela. (Holl, Sturm und Steuer, str, 208) 

Zato nije nimalo nekulturno ni natražnjački ako Crkva 
svojim članovima putem Indeksa zabranjuje čitanje stanovitih dje- 
la, »Čovjek danas mora imati neki putokaz, da se u nebrojenosti 
filozofsko-bogoslovskih sustava može snaći. Današnji pisci i mnogj 
tobožnji učenjaci na nedokazanim predpostavkama grade svoje 
sustave, koji imaju zadaću, da ruše ono, što je stoljećima vrijedilo 
kao jedino istinito... Danas se događa da ljudi koji nemaju ni- 
kakove filozofske ni bogoslovske spreme, koji nisu dublje proučili 
ni svoje struke, hoće da govore o dubokim i teškim filozofskim i 
bogoslovskim problemima. Potrebno je u tim okolnostima, da 
Crkva priskoči u pomoć svojim vjernicima i da im dade putokaz 
čega da se čuvaju, da ne zađu s pravoga puta istine.« (CE. Dr. 
Gunčević, Indeks zabranjenih knjiga, Mostar 1924, str, 30 i 31) 

Nesistematska i nekontrolirana lektira napose je opasna po . 
onu intelektualnu omladinu kod koje još nije posve dovršen pro- 
ces puberteta. Kod te je naime omladine vrlo jak instinkt za slobo- 
dom i samostalnošću, Iskustvo pokazuje, da ta mladež vrlo rado 
uzima u ruke razne filozofske spise, koji daleko nadvisuju njezinu 
rasudnu moć. Ili opet takove auktore koji najbolje odgovaraju nje- 
zinu pubertetsko-revolucionarnom raspoloženju. Kao primjer dosta 
je da spomenemo Freudovu Psihoanalizu i Blumovo djelo o braku. 

bj) Kinematografi. Kao instituciju koja direktno kva- 
ri mladež osobito intelektualnu navedimo na drugom mjestu kine- 
matografe. Nije potrebno dokazivati da se danas u kinematogra- 
fima prikazuju upravo nebrojeni po vjeru i moral vrlo opasni fil- 
movi. Okruglo se može reći, da 30 % svih filmova radi o ljubavnim 
stvarima, 27 % o provalama i zločinima, a 15 % o čisto seksualnim 
pitanjima. (Život 1938, str, 218) 

istom časopisu nalazimo i ove interesantne informacije? 

»Za vrijeme jedne američke kino-ankete posjetila je jedna grupa 
socijologa i psihologa više zavoda za mladenačke zločince, da se 
uvjere o poraznim učincima kina, Na upit, što su naučili u kinu, 
nesretna se mladež porazno izjavila: naučili smo otvarati kase, 
obijati brave dućana, rezati danju žice zvonaca za alarm, bez buke 
vaditi stakla u prozorima i uvlačiti se u stanove, baratati puškom, 
upotrebu dijamanata za rezanje prozora, tehniku, kako da brzo i 
neopaženo stignemo na mjesto gdje treba izvesti krađu i onda brzo 
iščeznuti, upotrebu lažnih ključeva itd.« 

Poznati pedagoški pisac Schilgen veli u svom djelu »Um 
die Reinheit der Jugend« (Diisseldorf 1936, str. 138) o utjecaju 
kina na čistoću: »Filmske predstave što ih žele od nevjere i ne- 

čistoće opsjednuti ljudi, jesu za mladež direktno zavađanje na ne- 
čistoću. Strah od grijeha i stid bježe iz njihovih duša, a mjesto njih 
osvaja slast srce radi takvih doživljaja. Radi gledanja je učinak 
puno dublji i trajniji, nego kod čitanja nečistih knjiga. K tomu se 
mladeži sve do u potankosti pokaže i predoči, kako treba sve ude- 
siti, da si pribavi slasti za kojima uzburkana strast teži, Najopa- 
snije je što je čitav način mišljenja okužen, podsvijest napunjena 
nećudorednim slikama, koje neprestano podjaruju na grijeh, ne- 
prestano izronjuju iz podsvijesti i vabe na grijeh. Neki mladić koji 
se godine i godine čuvao čistim, pisao mi je: Dao sam se zavesti 
da odem na zlu predstavu, i smjesta su iščezle sve moje dobre 
cdluke,« 

Od filmova davanih u zadnje vrijeme u zagrebačkim kinima 
spomenimo samo jedan »Zaražena krv«. Na reklamama za taj film 
čitali smo i ove izraze: »Prvi veliki američki tonfilm koji obrađuje 
seksualnu temu. Najidelikatnija tema, Već je dosta lažne sra- 
mežljivosti! Svako treba da znade opasnosti koje donosi slobodna 
ljubav. Samo za odrasle!« S tim dovedimo u vezu ocjenu filma u 
Hrv. Dnevniku (4 VI 1939): »Bilo je jasno da će se privući najviše 
mlađarije do dvadesete godine, koja je u pretežnom omjeru ispuni- 
la prostrani Luxor kino.« Na ovo bismo samo još nadodali: Con- 
clusio patet. 

Koje čudo da je sv. Otac Papa Pijo XI. 1936 izdao encikliku 
»Vigilanti cura«, u kojoj među ostalim veli: »Kinematogralija je 
doista nauka o stvarima, koja poučava i u zlu i u dobru bolje i 
uspješnije za većinu ljudi, nego apstraktno razumsko dokazivanje, 
Treba dakle da se kino digne na niveau kršćanske savjesti, i tako 
prestane biti oruđe nemorala i pokvarenosti.« 

c) Kazalište. Među načinima kojima se današnja mla- 
dež kvari nije neaktuelno spomenuti i kazalište. Ova institucija 
zacijelo ima vrlo mnogo dobra: utvrđuje, produbljuje i proširuje 
znanje stečeno u školi i povoljno utječe na razum i osjećaj. Ali 
kazalište zna biti i opasno. Možda nijesu tako rijetki komadi, na 
koje bi se morala primijeniti izreka jednog duhovitog Francuza: 
»Le thćatre corrige les maničres, corrompt les moeurs« — kaza- 
lište ispravlja manire a kvari ćudoređe, »U zagrebačkom kaza- 
lištu se događa, da pristojni parovi ustaju i odlaze nakon prvog 
čina... jer ne mogu dalje gledati sramote i bestidnosti, što'ih 
govore i izvode glumci i glumice.« (Dr. Živković, Enciklike Pija XI, 
str. 99) 

d) Nečedno odijevanje. Moramo ovdje s posebnim 
naglaskom spomenuti i nečedno odijevanje, koje s kultom goloti- 
nje neizrecivo mnogo štete nanosi javnom ćudoređu uopće, a na- 
pose mladeži, Činjenica je naime, da lakoumna odjeća ženskog 
svijeta kod muške omladine raspiruje strasti i izaziva seksualno 
raspoloženje, U koliko treba pohvaliti, što se moderna nošnja kud 
i kamo više osvrće na higijenske zahtjeve, u toliko treba pokuditi, 
što taj moderni način krojenja odijela ima često pred očima samo 

tijelo u koliko je ono instrumenat za nemoralne seksualne užitke. 
S nećudoredno odjevenom ženskom susreće se današnji srednjo- 
školac možda već i u obitelji — to danas baš nije rijetko, ako baš 
ne u vlastitoj obitelji, onda zacijelo na ulici, u kinu, u kazalištu, na 
kupalištu, na vlaku, na brodu, osobito u plesnim dvoranama. Zato 
savremeni kateheta mora i s tim negativnim utjecajem i te kako 
da računa. 14 II 1926 rekao je Pijo XL. da propovjednici i župnici 
nikada neće dosta glasno podići svoj glas protiv ove proianacije 
ljudskoga tijela, koje je Božji hram. Tako da se mnogih nećudo- 
redno obučenih žena Krist mora samo stidjeti« (Dr. Živković, 
Encikl, Pija XI. str. 117) 

e) Šport. Nije za mladež bez opasnosti ni savremeni 
šport, Nipošto nismo proti umjerenom i razboritom športu, koji 
odgovara svim zahtjevima morala i higijene. Ali u tom baš jest 
opasnost modernog športa, što se kod njega tako lako prelazi 
preko moralnih načela. A gdje se negira metafizika, egzistencija 
duše i moralni poredak, tu se ne može nikakovim športom ni sa- 
mom tijelu koristiti, jer je tijelo najintimnije sjedinjeno s dušom u 
jedno biće čovjeka. 

Ako je šport u svojim pravim granicama, koristan je ne sa- 
mo s higijenskog stanovišta, jer propagira fizičko zdravlje ili sa 
psihološkog, što pruža duševni odmor i stvara dobro raspoloženje, 
nego je takav šport vrlo potreban i za smirenje seksualnih poriva. 
Ali ako šport polazi sa čisto materijalističkog stanovišta, ako 
za nj egzistira samo tijelo bez duhovnog principa života, ako mu 
je tijelo upravo idol, a cilj Nietzscheov Uebermensch, onda je više 
nego jasno, da je takav šport od velike štete po moralni odgoj 
omladine, Mi se ne bismo usudili mirne savjesti ustvrditi, da je 
šport kojim se naša omladina bavi i koji na tu omladinu ima utje- 
caja posve čist od ovih razornih tendencija. 

i) Zajednički nastupi mladića i djevojaka. Dalj- 
nja opasnost od naturalističkog gojenja športa proizlazi iz za- 
jedničkog vježbanja i zajedničkih nastupa mladića i djevojaka. 
Nema sumnje da u ovakovim zgodama djevojke gube onu napose 
njima prirođenu sramežljivost, a u mladića se seksualna požuda 
raspali do maksimuma. Moralista i pedagog Schilgen veli, da je 
u četiri oka pitao mladiće, koji su sudjelovali kod ovakovih za- 
jedničkih nastupa, na što su tom prigodom mislili. Oni su mu pri- 
znali, da uopće nisu mislili na gimnastičke produkcije, nego su svu 
svoju pažnju svratili na tjelesne forme svojih kolegica. Davati 
mladeži prigode za mješovite športske vježbe i nastupe, znači di- 
rektno im iz srca čupati sramežljivost, a ipak je i po Foersterovu 
mišljenju ovo svojstvo najjača prirodna zaštita na seksualnom 
području. Sramežljivost je jaka tvrđa svih moralnih običaja. Na- 
rod u kojeg nestaje stidljivosti i sam brzo propada. 

U glasovitoj enciklici o kršćanskom uzgoju mladeži Pijo XI. 
posve zabacuje koedukaciju kao uopće pogrešnu i opasnu za 
kršćanski odgoj. Ona je osnovana na naturalizmu koji poriče istoč- 

ni grijeh, Sveti Otac nadalje uči da je koedukacija nenaravna i 
štetna: »Povrh toga u samoj naravi koja spolove čini različitima po 
organizmu, sklonostima i sposobnostima, nema nikakvog razloga 
zbog kojeg bi moglo ili moralo biti miješanje, a još manje izjedna- 
čenje u odgoju obih spolova, Oni su prema divnim nacrtima Stvo- 
riteljevima određeni, da se uzajamno upotpunjuju u obitelji i 
društvu baš po svojoj raznolikosti. Ova zato mora biti sačuvana i 
zaštićena u odgojnoj izgradnji nužnom razlikom i primjerenim od- 
gajanjem koje je u razmjeru s raznim dobama i okolnostima. Ta 
načela neka se po zakonu kršćanske razboritosti primijene u zgo- 
dno vrijeme u svim školama, a naročito u razdoblju, koje je za 
odgajanje osjetljivije i odlučnije, kao što je to doba prve mladosti. 
Neka se primjenjuju i u gimnastičkim i u športskim vježbama 
s osobitim obzirom na kršćansku stidljivost ženske mladeži, kojoj 
nipošto ne dolikuje nikakovo isticanje ni javni nastup.« 

Uistinu je žalosno što upravo one kulturne tekovine i usta- 
nove toliko škođe moralu omladine, koje bi morale biti najjače 
pozitivno sredstvo u odgajanju čistih karaktera, Ali i literatura, 
kazalište, šport postaju danas po omladinu puno opasniji, ako 
uačimo, da se svim tim ustanovama, osobito literaturom, i komu- 
nizam služi u svojoj propagandi. i 

$) Komunizam. Dr. Gunčević, izvrsni poznavalac pri- 
lika u našim srednjim školama, u svojoj vrlo savremenoj brošuri 
»Komunizam u srednjoškolskim klupama« najprije raspravlja o 
činjenici, «la i u našim srednjim školama ima organiziranih komu- 
nista, koji u svojim tajnim Kkružocima izučavaju komunističku 
ideologiju, a još više metodu. Upravo ovaj razorni komunistički 
rad predstavlja danas najveću opasnost po moralni odgoj srednjo- 
školske omladine pa s tom opasnosti moraju bezuvjetno računati 
svi odgojitelji osobito roditelji i vjeroučitelji, 

Da o tome perfidnom rovarenju komunista u našim srednjim 
školama navedemo samo nekoliko činjenica prema spomenutoj 
brošuri Dr. Gunčevića: Komunisti nastoje da se neopaženo uvuku 
u sva legalna đačka društva, s nakanom da skreću rad tih društava 
na lijevo, da koče rad u tim društvima, da steknu lične veze s po- 
najboljim i najpokretnijim radnicima te da ih u zgodan čas privuku 
k sebi. Čim se u tim društvima malo bolje snađu, već osnivaju u 
njima svoje ćelije, oprezno narivavaju svoja načela i svoju literaturi. 


Ti su komunistički agitatori najopasniji upravo na onom po- 
dručju, na kojem je mladež najslabija: oni perfidno ali 
posve otvoreno i direktno navode na seksu- 
alnu razuzdanost. »Komunistima je prvi zadatak uništiti 
u omladini baš u doba njezinog puberteta svaki smisao za seksual- 
nu uzdržljivost, Počinje se najprije s izrugivanjem uzdržljivosti. 
Čemu i komu za volju se uzdržavati? Onda uvjeravaju mladež, koju 
su počeli obrađivati, da uzdržljivosti uopće nema i da je razvrat- 
nost opća pojava. Ide se dapače tako daleko da se dobro obra- 
đene komunistkinje svijesno podaju neiskusnim ili teže osvojivim 

mladićima. Te obrađene komunistkinje obskrbljene su i nekim le- 
tacima, u kojima ih se upućuje, kako će spolno općiti i kako će 
spriječiti zarazu, začeće 1 slično. Prvo je pravilo moralni pad, a 
onda na tom padu nadograđivanje. Poslije pada daje im se u ruke 
posebno odabrana literatura. Freudov uvod u psihoanalizu u Lo- 
renzovu prijevodu, glavni je priručnik za uvod u moralni razvitak 
komunističke omladine.« ; . ' 

Koliko utjecaja na omladinu ima Freudova teorija u komuni- 
stičkoj obradbi i praktičnoj primjeni najbolje pokazuju sami sred- 
njoškolci. Dr. Gunčević navodi u svojoj brošuri domaću zadaću 
jednog maturanta pisanu 21 II 1938, U toj zadaći nalazimo među 
ostalim i ovo: »Potreba iživljavanja se danas shvaća najviše u 
seksualnom pogledu. Stajalište s kojega danas ljudi gledaju se- 
ksualno iživljavanje je vrlo konzervativno, jer ga ocjenjuju kao ne- 
moralno, Ali moramo istaći, da je to jedna potreba koja je vrlo 
usko povezana s duševnim životom. Ako ne bi bila ispoljena ova 
potreba seksualnog zadovoljenja u dovcljnoj mjeri, moglo bi doći 
do duševnih poremećaja i intelektualnih zaostalosti. Ovo iživlja- 
vanje je krivo shvaćeno kod nas omladine. Mladići koji osjete, da 
su postali sposobni za spolni akt hoće da ga iskorišćavaju do 
skrajnosti. Oni to hoće da vrše bez granica, ali ovo pretjerano 
iživljavanje dovodi do fizičke iznemoglosti i kao posljedica se 
javljaju starci u muževnoj dobi.« 

Antikomunistički bilten iz Beograda od 25 XIl 1937 ovako 
govori o razornom komunističkom agitiranju: »Poznanstva počinju 
na predavanjima, u seminaru ili laboratorijima, gdje se čine po- 
znanstva i nude razne sitne usluge... Sistematski se razbijaju 
kod mladih studentkinja t. zv. lažni pojmovi o stidu i malograđan- 
skim zabludama. Govori im se stalno o štetnosti i zastarjelosti 
današnjeg braka, porodice i društvenih okova, koji ugušuju svaku 
eva slobodu, slobodan naučan rad i pravo na samostalan 
Žživot.« 

. Kod srednjoškolske omladine napose nastoje komunistički 
agitatori izazvati omalovažavanje, prezir i mržnju na obitelj. Za 
komuniste je obitelj zastarjela buržujska ustanova, anahronizam. 
Znadu komunistički agitatori da bi im sav trud i novac bio uza- 
ludan, kad bi mladež bila pod utjecajem roditelja i odgojitelja; zato 
je u njihovoj taktici prvo: uništiti svaki auktoritet. Kod mladeži 
u pubertetu nije ništa lakše postići nego to, jer upravo u tim godi- 
nama. poraste samosvijest i nagon za slobodom i samostalnošću, 
Dakako da nakon sistematskog obrađivanja mladeži i nakon za- 
tajivanja svakog pa i roditeljskog auktoriteta komunističkim agi- 
tatorima nije teško prijeći i na zadnju točku svog bezbožnog pro- 
grama: još im samo Preostaje da iz srdaca svojih bijednih žrtava 
išćupaju 1 zadnji tračak vjere, jer Boga ni duše nije nitko vidio i 
jer je nepameino misliti, da postoji nešto što ne vidimo, 

, Ali komunizmu smeta i nacionalizam i patriotizam, prema 
Lenjinovu načelu: Osjećaj privatne svojine izveden je iz ideje o 

naciji t porodici. Dakle, da bismo ubili taj osjećaj, treba da razori- 
mo nacionalizam i obitelji. Patriotizam uključuje sav duševni de- 
pozitum jednoga naroda: javni i privatni život po vjeri, zdravi 
shvaćeni brak, seksualnu stegu, opći auktoritet u kući i društvu. 
Sa svime se time sukobljuje komunizam i zato se cinički izruguje 
patriotizmu, 


Kod nas su komunisti ujedno i nacionalisti, ali su nacionalni 
ljevičari — a hrvatstvo im je samo meka da lakše privuku ne- 
upućene. (Cf. Dr. Gunčević: »Komunizam u srednjoškolskim klu- 
pama«, Zagreb 1939. 


h) Rasizam. Zacijelo ni rasistički seksualni moral nije 
bez utjecaja na našu srednjoškolsku omladinu; ta propovijeda ga 
i propagira nama susjedna moderna Njemačka. Pogledajmo nekoja 
načela toga morala: »Za svaku zdravu ženu je životni cilj materin- 
stvo i materinska ljubav (Mutterschaft und Miitterlichkeit). Ako 
ona ne može postati majkom u braku zbog sadašnjih društvenih 
prilika, onda neka postane majkom izvan braka. Više se ne smije 
žigosati djevojka koja je postala majkom, ni »nezakonito« dijete. 
Za velike borbe što čekaju naš narod na istoku i zapadu, uzdrža- 
vanje i povećavanje naših životnih i borbenih snaga postaje naj- 
višom dužnosti. Zbog toga dolazi na drugo mjesto monogamijski 
brak, za kojim normalno težimo, Mora se omogućiti brzo razrje- 
šavanje braka bez djece. Ništa se ne može prigovoriti mladiću. 
koji, prije nego što da vjeru svojoj ženi, želi učiniti »eksperiment« 
u nekaj vrsti braka na pokus, da bi od nje mogao imati muško 
potomstvo,« Ako prihvatimo rasističko načelo, zaključak se po 
sebi razumije. Tako i ovaj zaključak: »Za odrasla čovjeka ne po- 
stoji spolna krepost. Njegova je moć rađanja potpuno u službi 
rase. Isto je tako i sa silama žene koja može postati majkom. 
Glavno načelo svakoga zdravog seksualnog poretka mora biti: 
pribaviti rasi jake individualnosti. U nekim slučajevima treba 
podupirati i udruženje žena, koje su spremne i izvan braka ra- 
đati djecu sa snažnim ljudima, ako to potreba naroda zahtijeva.« 
U različitim oblicima pojavljuju se u drugim zemljama slični za- 
hitjevi. Fašisti propovijedaju po prilici isto, A u Francuskoj kao 
da neki u tom viđe lijek za naš strašni denatalitet. Pod utjecajem 
rasističke higijene stvoreni su zakoni i zakonski nacrti o sterili- 
zaciji, (Seksualni problemi str, 100—101) 


Jedna liječnica na trećem kongresu njemačkog društva proti 
veneričkih bolesti iznosi ove misli i konstatacije: »Bez spolnog 
života ljudsko biće je nedovršeno i okrnjeno, Sva je sreća da to i 
žene danas napokon znaju. Sve je veći broj onih radinih obrazo- 
vanih žena, a neudatih, koje se zbog ovoga ili onoga razloga, ni- 
jesu mogle udati, a ipak imaju neki odnošaj. To su smione i svi- 
jesne žene koje svojim sestrama pripravljaju bolja vremena, Moram 
priznati, da mi se rijetko događa da naiđem u svojoj ordinaciji na 
žene koje su poslije tridesete godine ostale djevice.,, Ovim že- 

nama, ovim junakinjama, smionim i prirodnim, koje su često naj- 

bolje u svom spolu, moramo pružiti svoju moralnu pomoć, 1] reci- 

bh. mo iskreno, one imaju pravo, što rade na stvaranju jednog novog 

doba. Borimo se skupa za pravo na spolni život, kao najbolje sred- 

stvo za obranu od spolnih bolesti.« (Seksualni problemi str, 99, bilj.) 

Kađa ovo imamo na umu, onda jasno vidimo, da rasizam nije 

; ništa manje opasan po javni moral — osobito omladine — od sa- 
mog famoznog komunizma, 


POSLJEDICE MATERIJALISTIČKOG I NATURALISTIČKOG 
SEKSUALNOG - ODGOJA 


Popuštajući utjecajima o kojima smo do sada govorili gotovo 
se redovito događa, da savremena omladina uređuje svoj seksualni 
moral prema posve lažnim materijalističko-naturalističkim načeli- 
ma. U toj je pojavi još najfatalnija činjenica, što omladina ta svoja 
načela ponese i u zrelu muževnu dob i po njima uređuje svoje 
bračne odnose. 


Da je danas bračni život osobito u krugovima intelektualaca 
inspiriran i vođen nekršćanskim moralom, najbolje dokazuje cijeli 
kompleks činjenica, koje ukratko nazivamo bijelom kugom. Sa- 
mom socijalnom bijedom nipošto se ne mogu ni približno motivi- 
rati uzroci ove rak-rane na organizmu modernih naroda, pa i 
našeg. Činjenice dokazuju da danas bijela kuga najviše razara obi- 
telji intelektualaca i takove obitelji koje su u socijalno-ekonom- 
skom pogledu posve opskrbljene. »Po rodovima njihovim poznat 
ćete ih« — veli Gospodin. Po činjenicama bijele kuge mora svaki 
ž moralista, socijolog i pedagog zaključiti na zadnji njezin uzrok: na 

opadanje kršćanskog seksualnog morala i manjak kršćanskog 
shvaćanja braka, 
A kako se haranje bijele kuge u svakoj generaciji sve više 
zapaža, moramo na temelju toga zaključiti, da ona raste razmjerno 
Sa širenjem materijalistiškog shvaćanja života, a napose života u 
raku, Moramo nadalje na tom temelju zaključiti, da naša mladež 
uistinu unosi u život i brak ona moderna materijalistička i natura- 
listička načela, koja savremenim odgojem prima, te bez jačeg 
uznemirivanja savjesti po tim načelima živi. 
Kada inteligencija ne bi bila zaražena krivim načelima o 
seksualnom životu i seksualnim odnosima, ne bi ni famozna bijela 
X kuga ni blizu u tolikom opsegu harala i po našim selima. Nije nam 
nepoznata činjenica, koliki liječnici po provinciji odobravaju, pa 
1 sami izvršuju pobačaj. Danas se već ni moderna znanost »euge- 
nika« ne Pita puno za savjet, nego smo tako daleko došli, da već 
: sama sebična i buržujska volja bračnih drugova: »ne želimo i ne 
trebamo dijete« opravdava svako izigravanje prirodne svrhe bra- 
ka, štoviše opravdava i sam kirurgijski zahvat, da se mođerna 
majka riješi balasta, koji joj nepravedno oduzima komoditet i sme- 
ta u materijalistiškom »iživljavanju« u »zakonitom« braku. 

Ro maa o o ner 


.. . KRIVO FORMIRANA SAVJEST OMLADINE 
U SEKSUALNOM POGLEDU 


Nema sumnje da naša moderna mladež po odgoju dolazi do 
krivo formirane savjesti u tom predmetu. lako je savjest samo 
Primjena moralnog zakona na pojedinačno konkretno djelo — a 
tu primjenu vrši razum koji već svojim naravnim svijetlom upo- 
znaje temeljna načela moralnoga reda, ipak se savjest može i 
krivo odgojiti, tako da njen glas nije uvijek u skladu s objektivnom 
normom — a može ju se i uspavati, te se ona ne javlja uvijek, kada 
bi se po svojem određenju imala javljati. Dakako da tim ne misli- 
mo tvrditi da je mladić kod odgoja samo pasivan i da ni malo nije 
odgovoran, što nekršćanska načela sve dublje zalaze u njegovu 
duhovnu fizionomiju. On je moralno odgovoran već tim što se 
slobodnom voljom povjerio vodstvu i utjecaju nekršćanskih fakto- 
ra, a i nakon što mu je karakter modernim načinom obrađen i 
izgrađen nije on izgubio prirodne sposobnosti da razlikuje dobro 
od zla. Ni najteži grešnik ne postaje tim moralno bolestan (moral 
msanity) i dosljedno moralno neodgovoran. Do toga dovode drugi 
uzroci fizičke ili psihičke prirode.« (Dr. Živković, Osnovno moral- 
no bogoslovlje, str. 274.) 

Pod krivo formiranom savjesti mislimo u prvom redu ne- 
istinitu, a onda i popustljivu, tupu i uspavanu savjest. 

Savjest je neistinita, kad se njezin glas ne podudara s objek- 
tivnom moralnom normom. A tupa ili uspavana je u onoga, koji 
gomila teške grijehe jedan na drugi a da za to ništa ne mari. Sve 
mu je to sitnica. Njegov je moralni osjećaj u neku ruku »zamro« 
pod množinom i težinom grijeha, počinjenih kroz dugo vrijeme. 
Ne strepi takav pred grijehom, nego ga pije kao vodu. (Dr. Živko- 
vić, Op. cit. p. 274.) 

Uz loš odgoj i rđavo društvo još su uzroci popustljive savje- 
sti neznanje i lakouman i grešan život. »Naravno samo takovo ne- 
znanje za koje pojedinac sam nosi krivnju. Ima ljudi kojima se na 
svakom koraku pruža mogućnost, da se u pitanjima odgoja savjesti 
dobro upute (propovijedi u crkvama, predavanja, euharistijski sa- 
stanci, misije, javne pobožne vježbe i dr.) ali oni sve te prilike do- 
sljedno izbjegavaju. Sami su krivi za svoje neznanje, ako im nisu 
poznati potrebni propisi za valjan kršćanski život.« (Dr. Živković, 
Op. cit. p. 276.) Jednako je i lakouman i grešan život uzrokom 
popustljive savjesti: »Znamo da veliki dio omladine obojega spola 
radi ovoga razloga nastoji uspavati svoju savjest a ona onda lako 
otupi. A što mlad navikne, toga se zrio teško odvikava. Strasti 
znadu istina biti jake i teške, ali je i pomoć Božja blizu, pa tko 
pruža ruke za njom, dohvatit će je sigurno.« (Dr. Živković, Op. 
cit. p. 276.) 


NEKOJI PISCI KOD NAS O NEGATIVNIM UTJECAJIMA 


Ne možemo prešutjeti, da se o seksualnom odgoju omladine, 
napose srednjoškolske, dosta često raspravljalo po raznim doma- 

ćim časopisima. Kao primjer spominjemo članak Josipa Rukavine, 

štampan u »Napretku«, pedagoškoj i školskoj smotri, 1931. str, 

x 358—363. »Spolni instikat — to je jaki instikat. A međutim u 

interesu je indiviđuuma, da se on zaustavlja i do vremena zaglu- 

šuje. Potrebno je uvjeriti mladež, da je čovjek dužan sačuvati 

spolnu nevinost do konačnoga formiranja organizma. A to od njih 

: ne traži samo potreba fizičkog zdravlja, Nevinost ima golemo 

značenje za sav daljnji psihički razvitak. Čovjek ima jedan osjećaj 

koji ne susrećemo kod životinje. To je osjećaj stida. Taj osjećaj 

ne samo što ograničuje spolni instikat, već zahvaća i sve ono što 

je protivno ćudoreću, Stid odvraća čovjeka kod postupka koje 

zabranjuju pravila časti, urednosti i morala uopće. Ali kad se iz- 

gubi nevinost u razvitku omladine, grubo se ruši osjećaj stida, a 

ujedno nazaduje i pravilan razvitak ćudorednog shvaćanja. No sam 

stid ipak ne iscrpljuje potpuno skrb oko obrane nevinosti u psi- 

hičkom životu mladeži, Da se može omeđiti spolni instikat, zadr- 

žati njegov utjecaj, potrebna je jačina volje koja uostalom na tom 

području ne smije kod čovjeka oslabiti koz dugi niz godina.« 

Auktor nadalje ističe potrebu jačanja volje kao uvjet za uspjeh 

u borbi za nevinost: »Volja kako znamo čeliči se samo u nepre- 

stanom vježbanju i borbi. Utjecaj nevinosti vrlo je snažan na orga- 

nizam koji raste i koji se jača, ona ostavlja duboki trag za sav 

kasniji život čovjekov, ona osigurava harmoniju u razvitku kako 

osjećaja tako i volje.« (Josip Rukavina, Psihologija djece u razli- 
čitim periodama njihova razvitka, Napredak 1931., str. 363.) 

Sve je ovo, što auktor kaže, lijepo i dobro, ali njegovo ra- 

spravljanje ne uzima u račun najjače motive koji su upravo glavni 

. pokretači u radu oko očuvanja nevinosti, a to su Bog i Njegova 
volja, te metafizičko i nadnaravno dobro svakoga pojedinca. 

Daleko je premalo rečeno »da je čovjek dužan sačuvati spol- 
nu nevinost do konačnog formiranja organizma«, On je dužan 
čuvati potpunu nevinost do zakonitog braka, pa makar u brak 
stupio cijeli niz godina nakon »formiranja ei nokia a u zakoni- 
tom braku dužan je čuvati bračnu čistoću. To znači da su mu sa 
njegovim zakonitim bračnim drugom dopuštene samo one spolne 
nije: koje su u skladu sa naravnim zakonom i sa svrhom 

raka. 

Lijepo je rečeno, da je nevinost mladiću potrebna ne samo 
radi fizičkog zdravlja, nego da ona ima i golemo značenje za sav 
daljnji psihički razvitak, Međutim ne radi se tu samo o fizičkim 
i psihičkim interesima, nego se u prvom redu radi o relacijama 
prema Apsolutnom Biću, Bogu, radi se o nadnaravnom i Božjem 
životu u duši svakoga pojedinca, Jer samo oni, koji su čista srca 
moći će Boga gledati, i jer ništa nečista neće ući u nebo. 

. Posve korektno ističe auktor citiranog članka potrebu jake 
volje, »dđa se može omeđiti spolni instikat, zadržati njegov utjecaj«. 
Uostalom nije volja pozvana da »omeđuje spolni instikat«, jer je 
on već omeđen onim ciljem radi kojega ga je Bog stavio u ljudsku 

narav, nego je posao volje, da — kao i sve druge nagone — posve 
podvrgne razumu koji je prosvijetljen i vođen naravnim i pozitiv- 
nim zakonom Božjim. 

Auktor se međutim ne upušta u važno pitanje kojim sred- 
stvima i kojim načinom može čovjek doći do tako potrebne jake 
volje, On doduše ističe: »volja, kako znamo, čeliči se samo u ne- 
prestanom vježbanju u borbi«. Ali tu je još uvijek otvoreno pi- 
tanje, radi kojih motiva će se čovjek dati na tu, nimalo ne ugodnu 
borbu, i gdje će naći sredstva koja će ga u toj borbi krijepiti do 
pobjede, da njegovo djelovanje ne bude neprestano ponavljanje: 
»video meliora, proboque, deteriora sequor«. 

Mnogo lijepih ideja iznosi Dr, Paja Radosavljević, profesor 
njujorškog sveučilišta u članku — »Moralno vaspitanje«, Glasnik 
prof. društva, 1923. svez. 5, 6, 7. Pisac upozorava _ u tom 
članku, da problem moralnog odgoja nije samo pitanje škole: »U 
prvom redu problem nije samo pitanje škole. Kadgod javna moral- 
nost nije ono što bi trebala da jest, svet je naklonjen da odgovor- 
nost baci na javne škole. 1 Crkva mora uzeti odgovornost, a i 
dom, kućevno ognjište, mora nositi svoju odgovornost.« 

lako pisac ovoga članka računa i na suradnju crkve iako 
govori o koristi čitanja Sv, Pisma, on ipak ima nekršćanske poj- 
move o moralu uopće. Za njega je »moral u ljudskoj rasi proces 
evolucije.« »Moralnost se razvije iz primitivnog praistorijskog 
društva... Moralnost je socijalna pojava. Moralnosti ne bi bilo, 
kad bi u vaseljeni bilo samo jedno stvorenje. Moralnost nastaje 
kađa dva stvorenja žive skupa, kada jedno stvorenje mora da po- 
štuje prava drugoga stvorenja... Zbog toga se moralnost i razvila 
baš onda, kada su se ljudi poveli u grupe, kada su se obrazovala 
bratstva i plemena... Ljudska rasa postaje moralna korak po 
korak, postepeno.« 

Nigdje se u citiranom članku ne spominje, da je izvor i 
vrhovna norma moralnosti sam Bog. Ne ističe se činjenica, da se 
moralni red u prvom redu sastoji u odnosu čovjeka prema Apso- 
lutnom Biću — Bogu, a onda u odnosu čovjeka prema čovjeku. 
Cilj je moralnog reda, a po tome i moralnog »vaspitanja« da po- 
kaže čovjeku put, kojim će ostvariti svoj objektivni cilj: proslaviti 
Apsolutno Biće — Boga, i subjektivni cilj: postićčnuće konačnog 
i neprolaznog blaženstva. »Blaženstvo je posjedovanje onoga đo- 
bra koje našu razumnu prirodu potpuno usrećuje te potpuno smi- 
ruje sve naše želje i težnje. Takovo potpuno zadovoljstvo, smire- 
nje i sreća može biti jedino u posjedu najvišeg i najsavršenijega 
dobra, kakvoga nema izvan nestvorenoga dobra, izvan Božje bit- 
nosti. Dakle: blaženstvo se čovječje nalazi u Bogu.« (Dr. Živković, 
Osnovno moralno bogoslovlje, p. 63.) 

Mnogi pisci uviđaju potrebu, da državna vlast onemogući 
tako brojne negativne utjecaje na moralni uzgoj omladine. O to- 
me lijepo piše Dr, P. Radosavljević u citiranom članku; »Neracio- 
nalno je po društvo — ili državu ako hoćete — da se prosto troši 

novac za buduće pokoljenje i onda da se trpe degradisani uticaji 
u zajednici koja praktički obara svako dobro, što je nastavna sila 
kadra da učini. Dužnost društva je u prvom redu da raščisti atmo- 
sferu što je više moguće.« O utjecaju filmova na omladinu napose 
u seksualnom pogledu i dužnosti države da zakonom zabrani sve 
štetne filmove, govorio je u Senatu 24. ožujka 1934. Dragoslav P, 
Đorđević, senator i bivši pomoćnik ministra prosvjete. Njegove 
riječi iskreno priznaju pravo stanje stvari, ali su ujedno i teška 
optužba za sve mjerodavne i odgovorne faktore. Njegove riječi 
navodimo prema »Napretku« g. 1934. br. 5. str. 199, »Film ovakav 
kakav je, predstavlja najveće moguće zlo sa gledišta vaspitanja. 
Vrlo često on je prava pornografija i direktno služi razvratu. 
Mračne dvorane bioskopske, to su često trovališta ljudskih duša, 
one su grobnice moralnog osećanja i zrelog sveta, a kamo li omla- 
dine, Devedeset od sto filmskih komada ima za siže ljubavni od- 
nos čoveka i žene koji se vrlo često svodi na čisto seksualni dodir 
jednoga i drugoga pola. I onda se može zamisliti kako to destvuje 
na seksualni razvitak, maštu i seksualno uznemireni organizam 
omladine muške i ženske, Gospodo senatori! U jednoj ženskoj gi- 
mnaziji uhvaćena su ljubavna pisma, koja su učenice IV, razreda 
pisale jedne drugima. Sadržina je njihova takova, da se ona nisu 
mogla pročitati na sednici profesorskog saveta, nego ih je svaka 
nastavnica za sebe pročitala, Ona je takva, da se pisma ne mogu 
čitati ni u ozbiljnom muškom društvu. A sve te učenice, utvrđeno 
je, nisu izbivale od bioskopa. Gospodo senatori! Onaj ministar 
prosvete, koji uspe da zakonom zabrani razvraćanja preko filma, 
ne samo omladine nego i celokupnog našeg naroda — to će biti 
Ž čovek zaslužan da mu se podigne spomenik kao braniocu javnoga 
morala.« 

Ako usporedimo naše prilike u pogledu nemoralnih filmova 
danas, sa onima u godini 1934. kad su ove riječi izrečene i na- 
pisane, vidimo, da se prilike nisu ni najmanje popravile a ove i 
slične i konstatacije i pritužbe ostale su samo »glas vapijućeg u 
pustinji«. Tako je prije par tjedana zagrebački »Katolički List« 
protestirao protiv pornografskih filmova, koji se u Zagrebu pri- 
kazuju i za koje se pravi velika reklama. 

Ne ćemo stoga tvrditi da se u raznim časopisima nisu kod 
nas dizali glasovi proti tolikim lošim utjecajima: na moralni, na- 
pose seksualni, uzgoj omadine. Ali ti nam glasovi nisu otkrivali 
zadnje uzroke tolikih tamnih strana sadašnjice, i nisu prstom uprli 

, na sigurne lijekove Proti ovim opasnostima. Drugim riječima: nisu 
postavili sjekiru na korijen zla. Velika većina naših pedagoga, 
psihologa i moralista hoće da riješi problem seksualnog uzgoja bez 
religije, bez obzira na Boga i Njegov zakon, bez obzira na odnos 

, čovjeka prema Bogu — a to je krivo i to ne vodi nikakovim rezul- 
tatima. U vezi s tom žalosnom pojavom piše profesor morala na 
bogoslovskom fakultetu zagrebačkog sveučilišta, Dr. A. Živković: 
»Mi želimo, da pedagozi lajici i odgojitelji stručnjaci ne puštaju 

s viđa kao odgojni faktor, religije, kojoj pripadaju... Osnovica 
svakom preporodu, svakom napredku i traženju »holjega čovjeka«, 
»novoga društva«, »novih staza i puteva« i sl. jest jedino moral: 
svijesno upravljanje ljudskih čina k jednom cilju, koji je u skladu 
s voljom Božjom! Moralni je napredak moguć samo tamo, gdje se 
održava moralni red, koji nije ništa drugo, nego u poretku stvari 
i njihovom određenju izražena volja Božja. Tko hoće da uzgoji 
mladoga čovjeka i da ga dovede do realnih uspjeha u životu, taj 
se ne može i ne smije izdvojiti izvan toga moralnoga reda i stupati 
svojim putevima ili nekim svojim posebnim stazama. Svima je na- 
ma udarena jedna staza i preko naše savjesti, kao glasnika volje 
Božje, prokazan jedan put kojim treba stupati u životu, da dođe- 
mo do cilja. Tko ga ne pozna bilo svojom krivnjom, bilo tuđom, 
dužan je, da se s njim upozna. Mogućnosti su na dlanu.« (Bog. 
Smotra, 1935. Vjersko-moralni odgoj srednjoškolske omladine, 
str. 327, 330) 

Punim pravom upozorava veleučeni g. pisac citiranog članka 
cijelu našu javnost, da »naša hrvatska stručna knjiga koja obra- 
duje pitanja obrazovanja i odgoja s religijskoga gledišta, stoji na 
visini.« Upozorava na djelovanje Hrvatskog Kateketskog Društva 
i »Kršćanske škole«: »Kroz dugi je niz godina naše Hrvatsko Kate- 
hetsko Društvo u Zagrebu u svom organu »Kršćanska škola« i či- 
tavom nizu izdanja obrađivalo ta pitanja i obraćivalo ih svestrano, 
naučno i stručno, da u toj stvari nipošto ne zaostajemo za drugim 
jačim narodima. I na svojim sastancima ovih posljednjih godina 
raspravljaju katolički vjeroučitelji o svim pitanjima, što zasijecaju 
u odgoj i vjersku izobrazbu naše omladine, naročito srednjoškol- 
ske. Pa unatoč toga dolazi sa strane njihovih kolega lajika do 
napadaja, koji nam kao narodu ne služe ni na čast ni na korist. 
Kako ćete to objasniti? Samo tako, što mnogi lajici ne poznaju 
rada svojih kolega kateheta i što ga mnogi namjerice ignorišu po- 
stavljajući se dijelom iz nepedagoških a dijelom iz nenaučnih ra- 
zloga na jedno posve oprečno stanovište. To je posvuda glavni 
razlog.« (Bogoslov. Smotra, 1935, str. 327.) 

Da završimo razlaganje o negativnim utjecajima na seksualni 
od$oj omladine. Nimalo nas ne tješi činjenica, da je svaki indi- 
viduum odgovoran za svoj razvoj, za svoja načela i djela uza sav 
negativni utjecaj premnogih faktora. Pokraj svega toga nas teško 
zabrinjuje budućnost omladine i cijelog naroda, Neodoljivim impe- 
rativom nam se nameće dužnost, da pronađemo prikladna sred- 
stva, kojima ćemo sistematski raditi na preporodu naše omladine, 
napose intelektualne. 


TEMELJNA NAČELA SEKSUALNOG UZGOJA 


Mnogi su i raznoliki utjecati koji se poput teških udaraca 
spuštaju nad mlade, meke i neiskusne duše naše omladine, I mi 
s dubokom boli konstatiramo, da već broj naše omladine tim udar- 
cima podliježe. Zar uistinu mora biti tako? — Zar je naša mladež 

osuđena na to, da najljepše godine svoga života, proljeće svoga 

života, pokloni tami i laži i u toj periodi rastepe svoj mladenački 
ž idealizam, svoju žarku ljubav i divsku energiju — mjesto da sve to 
sistematskim i mudrim odgojem sačuva, umnoži i utka u fiziono- 
miju cjelokupno svog života? 

Na svoju osudu ali na svoju veliku utjehu moramo odgovo- 
riti; Ne bi moralo. tako biti. 

Jer u onom dijelu naše omladine koja-je već zaražena po- 
kvarenom lektirom i koja je pod utjecajem cijelog niza destruk- 
tivnih faktora pošla stramputicom, duboko je u duši ukorijenjena 
jaka čežnja: biti moralan, jak i potpuni karakter. I u tim dušama 
sniva iskra vječnog idealizma, koji je početnik ljudske naravi usa- 
dio u sva svoja razumna bića. I naša zalutala omladina nosi makar 
u podsvijesti čežnju, da se oslobodi svojih prljavština i da se iz 
tamnog i sterilnog podzemlja digne u čiste, svijetle i plodne sfere. 
A ta podsvijest od vremena do vremena postaje svijesni i jaki krik 
okovane duše za slobodom i istinom. 

Naša mladež, koja se udaljila od kršćanskog morala straho- 
vito trpi. Ne mislim ovdje na fizične boli, koje su često u vezi sa 
seksualnim prekršajima, nego na one subtilne, nutranje, psihičke 
boli, koje su toliko veće od tjelesnih, što je duša savršenija od ti- 
jela. Da takove boli postoje rado će dopustiti svi razboriti psiho- 
lozi. Jer uza sve lažno uvjeravanje Freudove psihoanalize o nuž- 
A nosti seksualnih prekršaja »da ne bi došlo do duševnih poreme- 

ćaja i intelektualne zaostalosti«, uza sve uvjeravanje Blum-ovo, 

da je »barbarski, kad se u punoj snazi mladosti pod prijetnjom pa- 
da i beščasti u djevici cbuzdava nagon, koji je pokretna snaga 
i prirode« — ipak svaki mladić svjetlošću zdravog razuma i glasom 
savjesti — bar od vremena do vremena upoznaje ispravna životna 
načela i prema tim načelima uspoređuje svoj pokvareni i propali 
život, Nije moguće da se u takovim časovima ne pojavi najinte- 
zivnije grizodušje. Ako bi tko tvrdio, da je današnja mladež tako 
duboko pala, da ona uopće više ne bi htjela biti čista i idealna — 
taj ne pozna psihologije omladine. 

Ako se pitamo, zašto je dio naše omladine duboko pao, od- 
govaramo s pedagogom Foersterom: »Zli utjecaji na mladež po- 
rasli su našim danima do kulminacije, a unutarnji je otpor redu- 
ciran na minimum.« Drugim riječima naša omladina nije s jedne 
strane bila dosta jasno, uvjerljivo, srdačno i pristupačno upozoro- 
ravana na sve opasnosti za njezinu nevinost. Nije joj uopće pri- 
kazana uzvišenost, ljepota, kao i potreba nevinosti, a još joj je u 
manjoj mjeri dan temeljiti unutarnji odgoj volje, koja bi bila u 
stanju suprotstaviti se svim skliskim zamkama i iznijeti pobjedu. 
Naša mladež nije uvedena u praksu svladavanja samoga sebe. 
, Moderna psihološko-pedagoška načela zahtijevaju popuštanje volji- 

cama do apsurda. Iz naše je mladeži gotovo iščezla svijest dužno- 
sti. Toj su mladeži nepoznate one unutarnje radosti, koje proizlaze 


iz svijesti: ispunio sam dužnost. A takove se radosti ne mogu 

ma 


mjeriti s nikakovim sjetilnim užicima, jer su one čisto duhovne, 
koje su upravo u takvim razmjerima sa sjetilnim užicima, u koliko 
duh nadvisuje materiju. Mjesto čisto duhovnih radosti dolaze tje- 
lesni užici, koji tijelo iscrpljuju i jednako uništavaju duševne ener- 
gije — ali dolaze i teške nutarnje borbe, koje svršavaju zdvojno- 
šću a kadšto i samoubojstvima, 

Uza sve to što ne zatvaramo oči pred činjenicama i šio 
realno upoznajemo stanje stvari, ipak ne smijemo biti malodušni, 
nego puni oduševljenja i pouzdanja u Boga moramo bilo započeti 
bilo nastaviti rad oko moralnog dizanja naše omladine, 

Već a priori moramo ustvrditi da uspjeh u ovom radu ovisi 
u prvom redu o konkretnim uzgojnim načelima, Treba dakle naći 
takova uzgojna načela, koja su u skladu s općim moralnim pro- 
pisima i koja odgovaraju rezultatima moderne pedagogije i psiho- 
logije. 

SEKSUALNA POUKA 


Vjeroučiteljeva je dužnost u prvom redu svoju omladinu po- 
učiti, kako u svim vjersko+moralnim istinama, tako napose u se- 
ksualnim stvarima. 

a) Racionalizam u seksualnoj pouci Zad- 
njih se decenija među pedagozima i psiholozima mnogo raspravlja- 
lo o seksualnoj pouci. Pojavila su se mnoga kriva i vrlo opasna 
mišljenja, Mnogi su se naime stavili na stanovište: »Znanje liječi 
sve.« Zato su forsirali što raniju i što opsežniju pouku. Dijete 
mora biti prije poučeno, nego li dođe u opasnost da pogriješi. Zna- 
nje je najpodesnije preventivno sredstvo protiv padu; ono i ka- 
snije čuva od moralne stramputice. Pristaše ovoga stanovišta vole 
isticati: ne može se poricati katastrofalna opasnost, koja prijeti 
omladini — zato poučimo temeljito tu omladinu da je spasimo. 
Nema razloga koji bi nas mogao sputavati u tom poslu, Uostalom 
sve što se odnosi na propagaciju života, na umnažanje roda ljud- 
skoga, nema ništa u sebi sramotnoga, sve su to moralne i legalne 
stvari. Ako se o tom predmetu govori znanstveno, apstraktno, on- 
da takovo razlaganje ne može vrijeđati stidljivost. Pa konačno i 
stidljivost ima svoje granice. Ako ona i mora čuvati moralne 
vrednote u djetetu, ne smije se stidljivosti za volju ostati u ne- 
znanju, biti smješnim i naivnim. , 

Ovo je očevidno teza racionalizma, koji zastupa stanovište, 
da je znanje jedino koje čovjeka na seksualnom području spasava. 
Ali racionalizam zaboravlja, da znanje u mnogo slučajeva ne spri- 
ječava zlo, nego upravo u nj gura. Duhovito primjećuje Rigaux: 
»Morali smo doživjeti XIX. vijek da u pedagogiji dođemo do ovoga 
sredstva za liječenje seksualne požude: opisivanje zabranjenog 
ploda.« 

b) Kritika racionalističke škole, Proti ovoj 
racionalističkoj školi diže se i moderni pedagog Forster. Tako u 
seksualnoj etici i pedagogiji iznosi ove misli: »Za mene ne postoji 

ni najmanja sumnja, da je fino razvijeni osjećaj stidljivosti daleko 
veći čuvar čistoće u mladeži i od najuspjelijih seksualnih pouka.« 

Ako se gdje osjeća potreba da se dadu seksualne pouke i 
ako se koji učitelj ili učiteljica osjećaju sposobnima da ovakve 
pouke dijele, ovakovima Fćrster preporučuje, da pozovu dva do 
tri učenika (učenice) u svoj privatni(!) stan i neka im ondje u for- 
mi etičko-religiozne pouke saopće temeljna načela seksualnog ži- 
vota. Iz ovoga vidimo, koliko Fčrster zazire od službenih školskih, 
javnih i zajedničkih seksualnih pouka, On nadalje hvali stare 
pedagoge, koji su upravo osjećaju stidljivosti pripisivali veliko 
značenje. Oni su znali da u seksualnoj pedagogiji nije glavno svrati- 
ti misli na seksualne stvari (kao što čini moderna školal) nego 
naprotiv — vješto misli odvratiti od toga predmeta, Znali su na- 
dalje da i sam razum kojega alarmiramo protiv seksualnih poriva 
tako lako postaje robom seksualnosti. Zato je njihovo nastojanje 
oko sređivanja seksualnog nagona manje počivalo na teoriji i zna- 
nju, a više na njegovanju religioznih misli, koje čovjeka izdižu 
iznad sjetilnosti i sve više utvrđuju u duhovnom određenju. — Na 
drugom opet mjestu veli: »Odgojitelj može na tom području daleko 
više dobra učiniti po indirektnoj metodi, naime po jačanju volje, 
nego direktnim razjašnjivanjem.« Ali zato bi »sav školski posao, 
sva školska disciplina i cijela naučna građa — sve bi se to moralo 
odnositi, koliko je samo više moguće, na kulturu volje«. »Vrlo je 
požaliti što odgoj karaktera nije više najuzvišeniji cilj školskog 
rada i uopće centar cijeloga školskoga života.« 

O našem predmetu konkretno je pisao njemački kardinal 
Bertram u djelu »Charismen priesterlicher Gesinnung und Arbeit« 
(Herder 1931, str. 73). Riječi koje navodimo upravo su namijenjene 
svećenicima kao odgojiteljima omladine, 

»Nastaje pitanje, kako se daleko smije ići u razjašnjivanju 
nagonskoga života. Do koje je granice ovakvo razjašnjivanje po- 
trebno i korisno? Poznata je činjenica, kako su psiholozi i peda- 
$ozi upravo na ovom području mijenjali svoje stanovište a sve za 
ljubav. svome stručno-pedagoškom experimentiranju. Otvorena i 
javna seksualna pouka u školama nije imala za posljedicu opleme- 
njivanje i dizanje ćudoređa. Već je 1916. 18. VI. njemački ministar 
prosvjete u parlamentu izjavio: »Nije svrha škole da u nastavi 
daje direktne seksualne pouke. U prvom redu je zadaća roditelja 
da svoju djecu u toj stvari pouče. Sama se škola ne može staviti 
neposredno u ovakovu službu. Uostalom od ovakovih pouka ne 
smijemo mnogo ni očekivati. Slobodan sam upozoriti, da među 
studentima medicine ne hara manje pošast spolnih bolesti, nego 
među studentima ostalih fakulteta, Ne smijemo dakle precjenjivati 
uspjehe spolnih pouka. Ne leži u tome glavno sredstvo. Mnogo su 
važnija ona koja nam pruža etika, moral i religija.« — Na drugom 
mjestu veli isti Pisac (Kardinal Bertram): »Općenito se priznaje, 
da je danas uobičajeni način seksualnih pouka uz prikazivanje 
filmova ovakvog sadržaja promašio svoju svrhu. Često se s kato- 

ličke strane upozoravalo na beskorisnost i opasnost ovakove me- 
tode, Istom su žalosne posljedice morale pokazati da su ova upo- 
zorenja odgovarala pedagoškim interesima, Na ovom području na- 
pose vrijedi ona: Reverentia puerol« š 

c) Što veli sv. Otac? Da bismo lakše došli do onih 
načela kojih se savremeni vjeroučitelj mora držati u svom učitelj- 
skom i odgojiteljskom radu, navedimo ovdje još i direktive Vrhov- 
nog Učitelja kršćanstva — za nas najmjerodavnijeg auktoriteta. 
U enciklici o kršćanskom uzgoju omladine veli Pijo XI.: 

»Najviše je opasan onaj naturalizam, koji u naša vremena 
prodire na polje odgoja u vrlo osjetljivom pitanju, kakvo je pita- 
nje čistoće ćudoređa. Vrlo je razgranjena zabluda onih koji opa- 
snim zahtjevom i ružnim izrazima promiču tako zvani spolni 
odgoj krivo misleći, da će mladiće zaštiti od sjetilnih opasnosti 
pomoću čisto naravnih sredstava na pr. smionim upućivanjem i 
rreventivnom podukom bez razlike, pače javno, i što je još gore 
izlažući mladiće već zarana prigodama, da ih priviknu, kako kažu, 
i otvrdnu im duh proti ovakvim pogibeljima. 

Iz ovih riječi jasno razabiremo, da sv. Otac posve zabacuje 
javne seksualne pouke kao vrlo opasne i nepodesne. 

U naturalističkim uzgojnim načelima osobito su naglašene 
dvije zablude: Prva je zahtjev, da se omladini daje što temeljitija 
i opsežnija, medicinsko-fiziološka i zajednička spolna pouka. Dru- 
ga — mladež treba da se već zarana privikne »pogibeljima« i da 
u njima otvrdne. 

Ovo su dvije karakteristične novosti uzgojnog sistema zadnjih 
decenija, od kojih ljudi očekuju izvanredni uspjeh: zdravo poko- 
ljenje u seksualnom pogledu. Mladež zapada u seksualne prekršaje 
— tako se naime tvrdi — jer je od starijih promišljeno podržavana 
u neznanju. Ona nije poznavala opasnosti koje joj prijete, ali ju je 
čar nepoznatoga tolikom snagom privlačio, da je sama odgonetnula 
seksualne tajne ili se dala informirati od nepozvanih, koji su joj 
svojim informacijama samo škodili. Tako će biti i u buđuće, ako 
se mladeži ne poda, svestrana preventivna pouka. Drugi opet 
kažu, da je dosadanji odgoj bio odveć sramežljiv: brižno se od 
mladeži uklanjao svaki seksualni utisak. A kad tako uzgojena 
mladež ipak dođe u seksualnu slobodnu okolinu, onđa postaje 
žrtvom već prvim zavodljivim igrama svojih požuda: »jer nije'u 
raznim prigodama otvrdnula i postala neosjetljiva za seksualne 
podražaje«, Proti ovoj anomaliji ima samo jedno sredstvo: »otklo- 
nimo sve tajnovite zavjese i razjasnimo već djeci spolni život. 
Ovakva će mladež već zarana otvrdnuti i u raznim prigodama neće 
padati.« — Ali ne ostanimo kod ove naoko možda »uvjerljive« 
teorije, nego pogledajmo tu teoriju i njezine »uspjehe« u praksi. 

d) Uspjesi rac. i natur, odgoja. Današnja mo- 
derna mladež već je od ranih nogu informirana o pojavama seksu- 
alnog života. U tome joj stoje na službu: razni ilustrirani časopisi, 
knjige — osobito darvinističko-naturalistički — filmovi u kinima, 

školski »higijenski« filmovi, pa još k tome i usmeno razlaganje 
seksualnih pojava. Ne može se dakle tvrditi, da ta mladež nije 
»seksualno prosvijetljena«. A ne manjkaju ni sredstva kojima se 
«a toj mladeži uništava svaki osjećaj prirođene  stidljivosti: tu 
uslugu čini osobito mođerno odijevanje, koje u filmu, kazalištu, u 
plesnim dvoranama i u mnogim ilustriranim časopisima izlaže na 
promatranje napola golo ljudsko tijelo. Moderni odgoj stavlja omla- 
dini na raspolaganje sve što naturalistička odgojna načela zahtije- 
vaju — i sada se pitamo: gdje su ti toliko obećavani uspjesi ta- 
kovog odgoja? Mi naprotiv konstatiramo, da je upravo pod utje- 
cajem ovakovih odgojnih načela seksualna razuzdanost naših dana 
sve veća, Dosta je da spomenemo sve češće nemoralne filmove, 
brojniju naturalističku literaturu, sve više golotinje i nemorala u 
plesnim dvoranama, kupalištima i na plažama, sve manje vjernosti 
u bračnom životu, bijela kuga, sve češće rastave braka itd. Zadnje 
uzroke neuspjeha naturalističkog odgoja lijepo i uvjerljivo crta 
Pijo XI. u već citiranoj Enciklici: »Ovakvi su u velikoj zabludi, 
jer ne će da priznadu priroćenu slabost ljudske naravi, ni zakona 
o kom govori Apostol, a koji se protivi zakonu razuma. (Rim. 7, 23) 
Pače i prezirno prelaze preko samog iskustva činjenica koje nas 
utvrđuju, da, osobito kod mladića, grijesi proti ćudoređu nisu to- 
liko plod njihovog intelektualnog neznanja, koliko su u prvom 
redu plod slabosti volje, koja je bila izvrgnuta prigodama, a da 
je nijesu pomagala milosna sredstva.« 

e) Kršćanska načela o seksualnoj pouci. 
Papa međutim nipošto ne zabacuje svaku spolnu pouku: 


»Ako se u ovom vrlo osjetljivom predmetu, uzevši u obzir 
sve prilike, pokaže potrebnom neka individualna pouka i to u 
zgodno vrijeme i od onoga, koji od Boga imade odgojnu misiju i 
stalešku milost, treba da se kod toga čuvaju svi oprezi koji su 
veoma dobro poznati tradicionalnom kršćanskom odgoju a koje 
je dovoljno opisao Antoniano: »Takva je i tolika naša nevolja i 
sklonost, da nam mnogo puta služe kao pobuda na grijeh one iste 
stvari, koje se spominju zato, da budu lijek proti grijehu. Zato je 
nada sve važno, da dobar otac, kad govori sa sinom o takvim 
skliskim stvarima, bude vrlo oprezan, te ne silazi u pojedinosti i 
razne načine po kojima ovaj pakleni zmaj truje tolik dio svijeta, 
e da se ne dogodi da u prostodušnom i nježnom dječakovu srcu 
ne probudi i uspiri taj plamen mjesto da ga ugasi. Općenito govo- 
reći uvijek će, dok još traje djetinjstvo, biti dosta upotrijebiti ona 
sredstva koja tim učinkom pobuđuju krepost čistoće i zatvaraju 
ulazak grijehu.« Ovako sveti Otac u citiranoj enciklici, 
Na temelje svega ovoga možemo u pogledu seksualne pouke 
omladine postaviti ova načela; 
1) Seksualna pouka omladine ne samo da je moralno dopuštena i 
dobra, nego je i neophodno nužna, tim više, što na omladinu 
utječu napose u seksualnom pogledu toliki razni utjecaji. 


173 


2) Tu će pouku omladini davati u prvom redu sami roditelji, a 
onda svećenici. Da ta dužnost tereti najprije same roditelje, 
proizlazi iz same naravi stvari, a tako sude i mnogi uvaženi 
psiholozi i pedagozi; F6rster, Bopp, Schilgen, Spranger, Rigaux, 

Kard. Bertram, Toth i dr, 

3) Lica koja daju seksualna razjašnjenja neće to činiti polazeći 

sa stanovišta, kao da bi precizna pouka bila glavno preventivno sa 

sredstvo proti seksualnim prekršajima. Svi koji daju seksualne 

pouke moraju računati s činjenicom, da je na tom području zna- 

nje tek nešto sekundarno, a primarno je stvaranje psihološke 

dispozicije za čisto življenje i nutarnje dizanje i jačanje volje. 

Odgojitelji će brižno paziti da sa seksualnom poukom ne počnu 

prerano, Ali će isto tako brižno paziti, da ne nastupe prekasno, 

da ih ne bi pretekli nepozvani informatori. 

Neće pristati na javne pouke o seksualnim pojavama i ne će 

dopustiti da se njima povjerenoj omladini fiziološki razjašnja- 

vaju seksualne funkcije, pogotovo ne pomoću slika i filmova 

koji prikazuju same spolne organe. Javne i zajedničke pouke 

u tom predmetu davat će samo u onom opsegu, u kojem to 

dopuštaju opća moralna načela i naravna i kršćanska stidljivost. 

Razumije se da će opseg pouke udesiti prema dobi i realnoj 

potrebi svojih gojenaca, (Vidi: T, Toth, Jugendseelsorge, Kap. 

VI, Das sexuelle Problem der Jugend). 

6) Gdjegod se pokaže potreba pružit će i detaljnu seksualnu po- 4 
uku, ali će to činiti privatno. (Otac u obitelji, vjeroučitelj u 
ispovijedaonici ili u školi, sobi ili društvenoj dvorani pred ma- 
njim brojem slušača.) Govorit će oprezno i decentno i izbjegavat 
će svaku riječ koja bi mogla više škoditi nego koristiti i koja ge 
bi mogla biti povodom kakve teže napasti. 

Dr. Toth daje za praksu još ove savjete: Premda ova pouka 
ima da bude po mogućnosti kratka, govorimo tako jasno, da nitko 
ne bi iza pouke osjećao potrebe, da se o istom predmetu i kod 
drugih osoba informira. Upozorimo ih da o tim stvarima ni među- 
sobno ne razgovaraju. Ne upotrebljavajmo pri toj pouci riječi i 
izraze, koje mladići ne bi razumjeli, jer bismo im tim dali povoda, 
da se kod tih stvari dulje zadrže u mislima, nego što je potrebno 
i da i kod drugih traže razjašnjenja. Govorimo u ozbiljnom tonu, 
tako da već vanjska forma našeg razlaganja jasno pokazuje, đa 
je predmet o kojem govorimo, uzvišen i svet. Ton govora neka 
je naravan, nipošto afektiran ili nervozan. Ne smijemo dati dojam, 
da smo u neprilici, što o tom predmetu moramo govoriti ili na- 
stupiti kao da smo »uhvaćeni«. Napose treba jasno protumačiti, 
što je u tom predmetu grijeh, a što nije. 

Vjeroučitelj će prema ovim smjernicama iznositi načela ka- 
toličkog seksualnog morala mirno, razborito i konzekventno, te 
tamquam auctoritatem habens — forsirati njegovo ispunjenje. 
iznosit će ta načela u onom opsegu u kojem to propisuje crkvena 
vlast i u koliko to zahtijevaju potrebe pojedinaca.  Usadit će 

omladini u srce veliki respekt prema katoličkom seksualnom mo- 
ralu, jer je to jedini moral, koji bez korupcije čuva i bez kompro- 
misa primjenjuje temeljne naravne kao i pozitivne seksualne za- 
kone. »Usred tisuća pokušaja i bezbrojnih reformističkih pokreta, 
usred različitih ševrdanja, koja su nastala povodom ovih teorija 
čak i u kršćanskim crkvama koje su se odijelile od rimskoga jedin- 
stva, katolička Crkva izgleda kao zadnje utočište i jedini branič 
tradicionalnoga morala u svoj njegovoj potpunosti.« (Seksualni 
problemi, str. 87) 

Napose će vjeroučitelj kod svojih odgajanika pobiti veoma 
rašireno mišljenje, daje seksualna uzdržljivost štet- 
na po zdravlje. »Od mladića i djevojaka, od svih neože- 
njenih i udovaca, dok su u tom stanju, Crkva zahtijeva potpunu 
čistoću t. j. uzdržavanje od svakog spolnog čina, od svakog hoti- 
mičnog spolnog zadovoljenja. Supruzima naređuje bračnu čistoću 
t. j. apsolutno poštivanje — u opravdanoj primjeni bračnih odnosa 
— ciljeva braka, kako ih je ona odredila.« (Seks. probi. str. 88) 

Ovakova vrsta seksualnog morala nije štetna po zdravlje. 
»Mladež se mora pripremati na ideju, da onaj, koji griješi protiv 
ove zapovijedi (uredan život, rad, vježbanje, napor, borba proti 
škodljivih navika, naročito pretjeranost u pušenju i piću) dolazi 
do neurastenije, bilo da se spolno suzdržava ili ne, a naročito 
ako se ne suzdržava, jer uz sve ostale štetne posljedice dolaze i 
neredoviti spolni odnošaji« (Dr. Eulenburg, profesor na sveuč. 
neurološkoj klinici u Berlinu). »U svojoj dvadesetgodišnjoj liječ- 
ničkoj djelatnosti došao sam u dodir s osobama iz svih društve- 
nih slojeva, a naročito s mladićima i studentima... Mogao sam 
prodrijeti u dubinu njihova života, ali nijesam nikoga sreo, koji 
bi mislio, da je sebe nemoguće potpuno svladati, ako za to čovjek 
ima dobru volju i ako ne trpi od nekih abnormalnih indispozicija.« 
(Dr. Ribbing). »Potrebno je uporno i glasno isticati, da se spolna 
čistoća i strogo uzdržavanje slažu i s fiziološkim i s moralnim za- 
konima. Kao što je s moralnog i vjerskog stajališta neopravdano 
Popršisti požudi i strastima, to je isto tako neopravdano s fizio- 
oškog i fizičkog gledišta.« (Dr. S. Beale, College royal u Londonu) 
(Sva tri svjedočanstva iz — Seksualni problemi, str, 116—117). 

Isto tvrdi i pisac djela »Pastoralmedizinische Propideutik« 
_ doktor med., phil. et juris, Albert Niedermeyer; »Sva velika 
pitanja ljudskoga života, koja ne tangiraju samo individuum nego 
H ljudsku zajednicu imaju se promatrati s trostrukog stanovišta: 

biološkog, socijalnog i etičko-metafizičkog... Ako s ovog trostru- 

kog stanovišta promatramo seksualni nagon, onda ujedno znade- 

mo, što imamo držati o spisima onih medicinara, koji se uvijek 

, nanovo trude, da znanstveno dokažu potrebu zadovoljavanja 
spolnome nagonu, i koji seksualno sustezanje smatraju uzrokom 
svim mogućim Poremećenjima zdravlja, a potpuno svladavanje to: 

ga nagona proglašuju nemogućim. Proglašuje se da je zadovolja- 

vanje spolnomu nagonu isto tako neophodno nužno kao jelo i 

pilo, ali se pri tome zaboravlja, da uzimanje hrane služi samo- 
održanju i da prema tomu suzdržavanje od hrane nužno donosi 
bolest i smrt; a spolni nagon upravljen je. održanju vrste, te ako 
mu se ne udovoljava, ne slijedi odatle prestanak individualnoga 
života, nego utrnuće vrste. Može se dogoditi da intenzivno javlja- 
nje spolnoga nagona učini suzdržavanje dosta mučnim i da tako 
suzdržavanje prouzrokuje na neko vrijeme živčane poteškoće, ali 
suzdržljivost proglasiti nemogućom, nesavjesno je iskrivljavanje 
pojmova. Ja sam doduše naišao na mnoge žrtve nećudorednog 
života, ali jedva da sam ikada na žrtvu suzdržljivosti.« (Ovdje 
auktor citira glasovitog pisca Forela) 

Postoji samo jedan normalni način zadovoljavanja spolnom 
nagonu kod čovjeka: to je onaj koji služi umnožavanju vrste a to 
biva u zakonitom braku. Stoga ljudi moraju prije braka i izvan 
braka spolni nagon posve obuzdati. Od ovoga se načela nikad ne 
m&že odustati. Čistoća prije braka regulatorni je faktor, koji spu- 
tava razarajući gorski potok i vodi u uređeno riječno korito koje 
natapa i oplođuje zemlju.« (Pustei 1935, str. 5, i 128). 

Ako igdje ne može biti kompromisa ni popuštanja, onda to 
napose vrijedi za seksualno područje. Gdje se radi o načelima, 
pravilima, maksimama, koje tangiraju sam prirodni izvor ljud- 
skoga života, koje tresu samim temeljima pojedinaca i zajednice, 
gdje je individualno i socijalno dobro čovječanstva u pitanju — 
tu ne može biti pojedincima dopušteno, da prema vlastitom sudu 
ili bolje prema vlastitim pohotama prave samovoljne iznimke. To 
tim manje, što se tu radi o nagonu koji se javlia elementarnom 
brzinom i snagom. Ako je samo jedamput jedna iznimka dopušte- 
ra, brzo će se iznimke gomilati, iz jedne nastat će stotina, i princip 
će biti izigran. A ovakav temeljni princip izigrati, to znači pot- 
kopati temelje samoga ljudskoga bića kao takovog. Svako po- 
puštanje nosi u sebi klicu potpune ruine. Tko bi kod popuštanja 
bio još u stanju postaviti bilo kakovu ogradu moralnosti? »Mora- 
listi«, za koje je seksualni moral samo higijena, preporučuju, na- 
ravno, izbjegavanje svakog pretjerivanja, koje bi moglo škoditi 
zdravlju. Oni bi htjeli propisati »doze« za spolni život ili pak 
spolni lijek. Lako je propisati mjeru za gorke lijekove; liječnik je 
skoro siguran, da će ga pacijent poslušati i da neće prijeći mjeru 
neugodnih lijekova (pa ni sirupa). Vrlo malo zna o ljudskoj sla- 
bosti onaj koji se nada, da će se pacijent, — općenito govoreći 
držati liječnikovih propisa ili dopuštenja u pogledu spolnih 
užitaka. Ako nestane moralne ograde, u većini slučajeva će čovjek 
vrlo lako prijeći od onoga, što je za higijeničara umjerena upo- 
treba na ono, što i najblaža higijena smatra  prekomjernim.« 
(Seksualni problemi, str. 118) 

Vrlo jasno i uvjerljivo raspravlja o ovim problemima već 
citirano djelo: »Seksualni problemi«, napose u drugom dijelu: 
»Seksualnost i moral«, Tako danas još mnoštvo liječnika zagovara 
seksualnu slobodu u najširem smislu te riječi, ipak je i sa stano- 

višta biologije i medicine jasno, da je onanizam bilo koje vrste 
štetan po zdravlje. To napose vrijedi za onanizam u braku.« 
Uznemirivati i izazivati želju za rađanjem opetovanim snošajima 
a nikada je ne zadovoljiti, to znači razdražiti je do skrajnosti. 
Onaj, koji se upušta u tu igru, naići će na jake posljedice u dušev- 
nom životu.« (Seks. probl. 119). 

Zaključujemo ovaj odsjek s riječima istoga auktora: »Istina 
je, dakle, da spolna potreba u pravom smislu ne postoji, nego 
sposobnosti za spolni život, i to sposobnosti, koje, naravno, traže, 
da se upotrebe. Lošim načinom života one se mogu tako razma- 
hati, da stanu sve više zahtijevati, uznemirivati i buniti se, dok 
ih dobar način života, fizički i duhovni stišava i umiruje, čvrstoća 
ih svladava, a ustrajno provođenje i najmanje askeze drži ih uvijek 
potčinjene.« (Seks. probl. 113) 


VOLJA I SEKSUALNI ODGOJ 


Svakako je prvi korak u seksualnom odgoju omladine — 
pružiti toj omladini jasne spoznaje o seksualnim pojavama i pro- 
blemima i to na prikladan način u zgodan čas i u potrebnom 
opsegu — već prema individualnim potrebama pojedinaca. Ali 
tim nije još ni blizu riješena teška zadaća savremenog odgojitelja. 
Samo pruženo znanje neće njegove gojence formirati u čiste 1 
dosljedne karaktere, 

a) Zahtjevi mod. psihološke škole. Moder- 
na psihološka škola opravdano zahtijeva, da odgojitelj što više 
djeluje na volju i na srce odgajanika. »Za odgoj savjesti treba na- 
stojati, da odgajanik ne samo koliko — toliko »shvati« moralnu 
vrijednost što ju odgajatelj želi ucijepiti u dušu, nego da je u prvom 
redu zavoli, da se za nju zagrije, te da ga ona zahvati i da ponese 
njegovu volju k djelu, njegovo čuvstvo k zanosu za krepošću, da 
u u isto vrijeme probudi udivljenje za takav kreposni (vrijednosni) 
čin s jedne a odvratnost za protivan čin s druge strane.« (Dr. 
Živković, op. cit, 296). 

Istu misao iznosi kard. Verdier: »Prije svega treba da radi- 
mo na tome da u duši odgajanika probudimo moralnu snagu, 
Cistoća je uvijek pobjeda i to pobjeda nad neurednim težnjama 
"naših sjetila. U tom i jest njezina ljepota. Budimo sigurni, da da- 
jući omladini priliku da okusi intenzivni i uzvišeni život, najbolje 
je pripravljamo za pobjedu u čistoći. Premda ta priprava počinje 
izdaleka, ne prestaje zato biti najbolja.« 

Psihološka osnova duh. vježba sv. Igna- 
cija Lojole. 

.. . Nije bez zanimljivosti, da i sam sv. Ignacije u svojoj glaso- 
vitoj knjižici »Exercitia spiritualia« izvanredno mnogo pomnje po- 
laže na psihološke momente, On doduše u svakoj meditaciji daje 
najprije jasnu spoznaju, ali ipak već na početku knjižice ističe: 
»non abundantia  scientiae  satiat animam, eique  satisfacit, 
sed sentire et gustare res interne.« U drugom preludiju meditacije 

o grijehu stavlja egzercitantu u usta molitvu: »Petere magnum 
dolorem et lacrymas de peccatis.« Ili prije meditacije o paklu; 
»Poscere intimum sensum poenae, quam patiuntur damnati.« 
Krasnu meditaciju De Regno Christi namjenjuje onima »qui magis 
affici volunt et insignes se exhibere in omni servitio sui Regis 
aeterni«. — Na početku drugog tjedna duhovnih vježbi nalaže 
egzercitantu: »Petere cognitionem intimam Domini, qui pro me 
factus est Homo ut magis ipsum amem eumque sequar«. Nije do- 
sta da Gospodina upoznamo, nego je još potrebnije, da ga uistinu 
ljubimo, ako Ga želimo slijediti; u trećem tjednu razmatra se 
muka Gospodinova. Tu sveti Ignacije zahtijeva: »petere dolorem, 
afflictionem et confusionem eo quod ob mea peccata Dominus eat 
ad Passionem.« A svrha je zadnjeg tjedna »ut laeter et gauđeam 
intense de tanta gloria et gaudio Christi Domini Nostri.« U kon- 
templaciji ad amorem spiritualem traži: »Adducere in memoriam 
beneficia accepta creationis, Redemptionis et dona particularia 
ponendo multo cum affectu quantum fecerit Deus Do- 
minus noster pro me.« — Možemo bez pretjerivanja ustvrditi da 
Duhovne Vježbe sv. Ignacija imaju tako slavnu povijest i da su i 
danas jednako savremene upravo radi svoje precizne psihologije. 

c) Uz jasnu spoznaju potrebna je povolj- 
na psihička dispozicija. 

I savremeni odgojitelj mora svojim odgajanicima dati prije 
svega posve jasne spoznaje — što je nevinost i čistoća, njezina 
uzvišenost i ljepota, potreba, prednost duha pred tijelom, potreba 
hijerarhije duha. S druge strane pokazati, što su seksualni pre- 
kršaji u sebi, kvarenje divnog plana Božjeg, padanje u sramotno 
robovanje materiji, uništavanje zdravlja, rasipanje energija, ružna 
sebičnost. Odgojitelj mora gojencima jasno pokazati i cilj za kojim 
ide seksualni odgoj: sačuvati nevinu i čistu mladost, da tim izvršim 
velju Božju, da se bolje pripravim za one zadaće, koje me u životu 
čekaju, da sačuvam zdravlje, da ne rastepem energije, i dr. Spo- 
znaja i predmeta i cilja mora biti dostatna i jasna. Razumije se da 
će odgojitelj u raznim prigodama ponovno izložiti i potrebne spo- 
znaje i cilj za kojim se ide — jer s tim spoznajama kao i s ciljem 
odgajanja mora sav odgojni rad neprestano biti povezan. 

Usporedo s tim nastojat će odgojitelj, da u duši svojih odga- 
janika stvori prijateljsku dispoziciju prema samoj stvari — 
prema nevinom i čistom životu. Ako odgojitelj hoće uspjeti, on 
mora postići ono što sv. Ignacije veli »sentire et gustare res inter- 
ne«. Njegova omladina mora okusiti i proćutjeti duhovnim sjeti- 
lima slatkost i uzvišenost nevinosti i čistoće. Iz toga će se sama 
od sebe roditi odluka: ja hoću i moram biti nevin i čist. Odgojitelj 
mora neprestano bdjeti nad nutarnjom dispozicijom svojih odgaja- 
nika i svim raspoloživim sredstvima nastojati, da u njima stalno 
podržava prijateljsko raspoloženje prema čistoći, a odvrat- 
nost prema seksualnim excesima. Zato će uvijek, kadgod 
mu se pruži prilika iznositi nove razloge, motive i primjere koji 

stvaraju ovakovo raspoloženje. Napose će nastojati da obori sve 
one lažne i plitke prigovore i ironije, proti seksualnoj su- 
. zdržljivosti. > Koma a ziri 2 
' Bez ove psihološke dispozicije nikada odgojitelji ne će uspje- 
ti da samu volju svojih odgajanika predobije za rad i borbu. A 


| upravo o volji — toj kraljevskoj sposobnosti naše duše — ovisi 
| najviše, S... 
| “ Predobiti volju odgajanika i onda tu volju odgojiti da postane 


stalna i nesavladiva — to je eto najvažniji, najteži i najdulji odgoji- 
teljev posao. . gs 

Upravo je napadno, kako se Forster u svojim djelima 
bori proti mišljenju, da je pomanjkanje pouke o seksualnom životu 
glavni uzrok »seksualne podivljalosti i prevelike razdražljivosti 
moderne omladine«, On uvijek ponovno naglašuje, da je tome 
pravi uzrok zanemarivanje odgoja karaktera. Isti pisac ne može 
dosta da naglasi, kako je »sposobnost da se čovjek opre na se- 
ksualnom području mnogo više pitanje moralne snage, nego zna- 
nja«. Punim pravom ističe on da je mladićevo držanje u seksualnim 
stvarima samo produkt cjelokupnog njegovog odgoja: »Ako je 
odgoj mladićev, nježan, razvodnjen, bez načela i samo vanjski, ili 
tek intelektualističan (a nije postavljen na voluntarističku bazu) 
— onda će takav mladić uza sva najljepša razjašnjenja u prvoj 

prigodi pasti žrtvom. Ako li odgoj ide za tim da jača nutarnje 

. osjećaje časti i poštenja kao ustuk svemu što je sjetilno i prosto, 

| x onda će tako odgojeni mladić i bez specijalne pouke znati što mu 

| je izbjegavati.« Gustav le Bon duhovito primjećuje: »Narodi koji 

i su otkrili da je odgoj značaja važniji od odgoja uma, mnogo su 

. napredniji nego oni, koji još nisu došli do toga otkrića.« (Rigaux, 

sir. 17) Također i internacionalni kongres za seksualnu znanost u 

Berlinu 1926 općenito priznaje: da odgoj u toj stvari ne smije ići 

samo za tim da pouči, nego da odgoji volju i probudi svijest od- 
govornosti. (Rigaux o, cit. 16) 

Dakle nije glavna opasnost izvan mladića, nego u njemu, u 
popuštanju i privoli njegove volje: zato valja odgojiti volju, tu 
gospodaricu i vanjskih i nutarnjih čina. Lijepo veli Payot: »Ostati 
pobjednikom u borbi protiv tako moćnog instinkta — nije li to 
snaga nad snagama, čista energija, oslobođena i pobjednička volja? 


SREDSTVA ZA ODGOJ VOLJE 

Prije nego što navedemo sredstva kojima će se savremeni 
odgojitelj» služiti kod odgajanja volje svojih gojenaca odredimo 
najprije definiciju volje, Volja je duševna moć, kojom čovjek ne- 
što hoće ili kojom se odlučuje na djelovanje. Ona je najznatniji 
rad duše, jer se u njoj očituje spoznavanje i čuvstvovanje. To 
dvoje ne vrijedi ništa bez volje. Ljude ne sudimo po onom što 
znadu, a ni po tom, kako je u njih čuvstvo, nego ih sudimo i štuje- 
mo prema njihovim djelima. Treba dakle da se razvije jaka i 
istrajna ali i ćudoredna volja. (Basariček, Pedagogija I str. 126). 

Odgajanjem volje dolazimo do značaja. Značaj je najviši cilj i 
najsavršeniji oblik duševnog razvitka. (Ibid.. str, 130] 

Naravna sredstva 

Umjerenost u jelu i pilu, razboritost i čednost u odijevanju, 
tjelesna urednost, tjelesni rad, umjereni šport, odmaranje i spava- 
nje — sve su to naravna sredstva, koja imadu veliku ulogu u 
odgoju karaktera. Ovim sredstvima imaju se svi — jednako od- 
gajatelji kao i odgajanici — služiti prema načelu »tantum quan- 
tum«,. Toliko ćemo se tim stvarima poslužiti, koliko nam koriste 
za postignuće stanovitog cilja. Zato će odgojitelj iskoristiti svaku 
priliku, da upozori i na veliku korist ovih stvari, kao i na veliku 
štetu, ako se u njima prevrši mjera. Poticat će svoje odgajanike 
na odricanje i svladavanje, »Tko se nikad ne odrekne dopušte- 
noga, od toga ne možemo sa sigurnošću očekivati, da će se odreći 
nedopuštenoga. Nimalo ne sumnjamo, da ćemo opet jednoga dana 
i djecu i miladiće sistematski privoditi askezi koja će ih kao u 
stara vremena poučiti, da svladavaju svoje požude, da prkose 
opasnostima, i da dragovoljno podnose boli — i to sve kao vježbu 
u nastojanju oko odgoja samoga sebe.« (J. St. Mill, cit. prema 
Fćrsteru) Na ovo nadovezuje Fčrster: »Ideja je askeze samo 
moralno-pedagoška primjena načela, da je ofenziva najbolja de- 
fenziva. Tko samo pasivno dočekuje navale sjetilnosti, taj će uvijek 
podleći; onaj niski »ja« mora snažnim zahvatima da bude pri- 
pravljen i odgojen za poslušnost. Fundamentalni i najdjelotvorniji 
seksualni odgoj stoji u tome, da se već prije puberteta na području 
drugih nagona marljivo vježba u svladavanju samoga sebe.« Kard. 
Bertram navodi u već spomenutom djelu (str. 168) filozofa i 
pedagoga Fridr. Paulsena: »Moj je savjet da se vratimo najozbilj- 
nijem odgoju prošlih dana — na educatio strenua — i da se već 
jedamput oslobodimo pedagoga koji zastupaju razvodnjena i nježna 
odgojna načela. Tri su velika imperativa, vječne zvijezde pretho- 
dnice svakoga odgoja: nauči se slušati, nauči se naprezati, nauči se 
odricati i svladavati svoje požude.« 

Odgojitelj će nadalje svakom zgodom upozoravati svoje od- 
gajanike na velike opasnosti od onih utjecaja, o kojima smo govo- 
rili u prvom dijelu ove radnje. On će bdjeti nad njihovom lekti- 
rom, davati upute, kako će čitati opasna i skliska djela, koja. radi 
škole i izobrazbe moraju čitati, odvraćati ih od nemoralnih filmo- 
va, nečedne nošnje i neumjerenog športa. Upozoravat će ih, da 
je u mnogim slučajevima moguće sačuvati se od pada jedino bije- 
gom — in fuga salus! »Tvrdoglavo i smiono bježati — veli Rigaux 
— i ovim se udarcima (naime udarcima grešnih prigoda) odolijeva 
jedino tako, da im se ukloni.« Payot veli: »Otvoreno napadati na 
ovoga neprijatelja, znači ići u poraz. Zato bježil!« 

a) Nemoć laičkog uzgoja. Potrebna su naravna 
sredstva za pravilni odgoj volje i značaja, ali ta sredstva nisu do- 
statna. »Plod kršćanskog uzgoja je nadnaravan čovjek, koji po- 
stojano i dosljedno misli, prosuđuje i djeluje po zdravom razumu 

osvijetljenom nadnaravnim svijetlom Kristova primjera inauke,., 
jer pravoga karaktera ne čini bilo kakova dosljednost i ustrajnost 
u vladanju,.. nego samo postojanost u slijeđenju vječnih načela 
ravde.« (Pijo XL 

ž oh hba Zeit učitelj laicizma govori: »Kad je Crkva ustvr- 
dila: bez mene nema morala, mi smo odgovorili: morala će biti i 
bez Crkve, i radi toga će samo još više vrijediti.« Zanima nas, 
kako laicizam odgaja bez Crkve, 

»Moramo se obraćati na savjest mladeži i na njihove osjećaje 
ličnog dostojanstva, časti, pravednosti, poštovanja samoga sebe i 
drugih« — ovako M. Malapert. (Cit. Rigaux str. 76). Ali to su 
sve čisto naravna sredstva, koja sama po sebi ne mogu dati lju- 
dima jakosti da obdržavaju moralni red, Laicizam upada u dvije 
velike pogreške: on uopće ne iznosi nikakova stalna moralna na- 
čela, nego se različiti odgojitelji i filozofi muče, kako bi iznašli 
neki kodeks uzgoja, veli Pijo XL, — kao da ne postoji dekalog ni 
zakon evanđelja, pače ni naravni zakon, koji je Bog uklesao u 
srce čovjekovo. Drugi mu je teški manjak već spomenuti — što 
omladini ne daje nikakova solidna pomoćna sredstva za obdrža- 
vanje bar kakvog-takvog moralnog zakona, 

Zato uzalud tražimo uspjehe laičkog odgoja. Kad mladića ma- 
me strasti, ne misli on na »svoje lično dostojanstvo«, na »pošto- 
vanje samoga sebe«, na »čast i pravednost«, Čijnenica je da onda 
pada. Na temelju činjenica kritika laičkog odgoja tvrdi: »Laička 
škola s poukom bez vjere uzalud je pokušala da vrši moralni 
utjecaj koji bi sam po sebi mogao stati uz bok obiteljskom i re- 
ligioznom odgoju.« (Duprat, La criminalitć dans V'adolescence, cit. 
Rigaux 77 - 

A može li i biti drukčije?! 

Zar da od mladića, kad su u njem strasti uzburkane, tražimo 
da svlada svoje tijelo u ime »poštovanja samoga sebe«? Kako je 
to načelo elastično i promjenljivo! Ili »u ime zdravlja?« No po- 
dručje neopasnog užitka ostaje još uvijek dosta široko! Ili u ime 
»higijene«? Ili »straha pred bolestima« koje bi ga mogle snaći«? 
No on će brzo na zadnjoj stranici novina otkriti sredstva da se 
»bez opasnosti zabavlja«. 

. Zato svi razboriti odgojitelji, oni koji otvorenim očima i po- 
štenim srcem gledaju na »seksualno ludovanje naših dana« dolaze 
do istog zaključka kao Pijo XI. u enciklici »Casti connubii«; 
»Možemo se i moramo pomagati naravnim sredstvima. Ali misliti 
da su ta sredstva dostatna, da osiguraju čistoću ili tim sredstvima 
pripisivati veće djelovanje nego milosti znači varati se.« 

Za odgojitelje koji okorjelo prianjaju uz laičku školu opći je 
pad ćudoređa nerješivo pitanje ili, recimo vjernije, oni taj problem 
rješavaju tako, da na koncu niječu postojanje i samih naravnih 
moralnih zakona, proglašuju Suverena prava tijela i apsolutnu slo- 
bodu na seksualnom području. »Tvoje tijelo je tvoje, tvoja volja 
je autonomna, keteronomija je nasilje i nemoralna, tijelo ima pra- 

vo da kraljuje — ta duha zapravo i nema — dakle nema više ne- 
čistoće.« (cl. Rigaux, str, 79). Ali to znači potpunu propast! 

Nadnaravna sredstva. 

Nemoć laičkog odgoja još nam je očitija, ako pogledamo 
aktivnost i vitalnost vjerskog odgoja. Naravno ni vjera ne stvara 
djevičanske duše mehanički i automatski. Ko nije stalan i doslje- 
dan vjernik, neće osjetiti moć vjere. Zato i među kršćanima ima 
mnogo zla, ali iznimke samo potvrđuju pravilo. Na internacional- 
nom kongresu za moralni odgoj, u Parizu 1912, priznaje Forster; 
»Što se više budemo nalazili pred konkretnim problemom da od- 
gojimo značaj ovoga ili onoga pojedinca, to ćemo više morati rje- 
šavati tamne zagonetke ljudske sebičnosti , . , ito ćemo više priznati, 
kako je za uspješni moralni odgoj pomoć vjere neophodno nužna a 
moderni surogati nedostatni.« (cit. prema Rigaux, str. 82), A u 
djelu »Seksualna etika i pedagogija« (str. 231) tvrdi isti pisac: 
»Ova je moć vjere s obzirom na seksualni odgoj tako fundamen- 
talna i nenadoknadiva, da je barem živim i jakim naravima — 
osim u rijetkim slučajevima bez vjerskog odgoja nemoguće sa- 
čuvati pravu uzdržljivost« A. M, Dćvolvć razgledavajući dvi- 
je Bourdalouove propovijedi o nečistoći i ženidbi »divi se njihovoj 
velikoj praktičnoj istinitosti koja je daleko nad apstraktnim tvrd- 
njama o kategoričnom imperativu i lažnim optimističkim slikama 
obiteljskog života i bračne sreće, kakvih su puni naši moralni 
priručnici«, (Rigaux, str. 83), 

Sav nadnaravni rad oko seksualnog odgoja i očuvanja nevi- 
nosti temelji se na milosti, on je sav uronjen u milost; od nje svi 
elementi koji u tom radu sudjeluju dobivaju novu dinamiku i stal- 
nost: ideje postaju od problema sigurnima, od ograničenih ne- 
ograničenima, postaju Božjim mislima, osjećaji dostižu vrhunac 
auktoriteta i pročišćenosti, jer ih tako reći sam Duh Sveti uzima 
na svoju brigu, budi ih i podržava. Od nestalnosti dolazimo do 
ustrajnosti, od tjeskobne borbe do sigurne nade u pobjedu, od 
nemirne želje do mirnog posjedovanja. (Rigaux.) 

Ideje ne mogu uzdrmati nikakovi prigovori, savjest je posve 
smirena jer ima točno određena, što više i na pojedine slučajeve 
primjenjena pravila i norme; napasti i opasnosti nisu tako strašne, 
jer je pomoć vrlo blizu; nagoni se u doticaju s Gospodinovim ti- 
jelom i duhom produhovljuju, pa konačno i zakonita bračna ljubav 
je produhovljena Božjom ljubavlju. 

Kako su velike prednosti, što ih nadnaravni elemenat »mi- 
lost« unosi u odgoj: krštenjem se dijete pobožanstvenjuje, postaje 
doista dionikom Božje naravi, postaje bratom Isusa Krista, te je 
pod stalnim utjecajem Duha Svetoga. Zato mu je već u naravi da 
kuša i osjeti, što je čistoća, te da se boji svake nečistoće, Ako ga 
se tako odgaja, onda on trajno živi u stanju krsne nevinosti. Zato 
je i ćudoredni sud djeteta izoštreniji i osjetljiviji, jer se kod navala 
na ćudorednost ne radi samo o napadaju tvari na duh, nego o 

napadaju zla duha na Božji život u čovjeku. 

Na ovom se terenu ujedno otvara najšire, najintenzivnije, a 
moramo kazati i najidealnije i najlakše polje rada za svakoga, koji 
a u mladim dušama čuva i izgrađuje nevinost i čistoću. I najteža 
se bolest lako liječi pravim lijekom, a vrlo teško i gotovo nikako 
surogatima. Svrhunaravnošću lako je liječiti bolesnu sklonost na 
seksualnost: jer tu su uspješna sredstva koja obuhvataju i refor- 

ž miraju cijelo čovjekovo biće. 

a) Cilj kršćanskog seks. uzgoja. I odgojitelj i 
odgajanik moraju uvijek imati pred očima cilj za kojim idu: »Stvo- 
riti i sačuvati djevičansko stanje duše; stanje gdje razum gospo- 
dari nad množinom nagona, uređuje ih, upravlja i umiruje, diže ih 
i daje svakom njegovo mjesto, a cjelini daje ritam dubokog, 
zdravog i plodonosnog života, ritam djevičanstva.« (Rigaux). Sam 
taj cilj najbolje će diktirati, kojim se sredstvima imamo služiti, 
naime ne samo naravnim, nego i nadnaravnim, 

Prema tome će odgojitelji prije svega nastojati, da u odgaja- 
niku podržava odluku: »Moram i hoću da u sebi gledam i poštujem 
Božje dijete«. Poštuj svoju dušu, koja nije samo nešto besmrtno, 
nego je i nositeljica Božjega života! Zato pazi da je ne okaljaš! 
Poštuj i tijelo, ono je hram duše u kojoj stanuju tri osobe Presv. 
Trojstva, suradnik duše i zato svaki njegov dah i svaka njegova 
kretnja treba da slavi Boga. Ponosi se što si Božje dijete i jednako 
nosi u sebi živu želju, da to djetinjstvo sačuvaš. Živi u Božjoj pri- 
sutnosti i ne će ti biti teško sačuvati kršćansku čednost i finese te 
čednosti, kao što se u prisutnosti odličnika pazi na finese vanjske 
konvencionalne uglađenosti. Jednako podržavaj i pouzdanje u 
Boga. A koliko tek u napastima koristi čin fjubavi prema Bogu. 
, Takav čin ima i tu prednost da odvraća pažnju od sjetilnosti i 

upravlja je na najčišći i najuzvišeniji predmet, na samoga Boga. 
b) Molitva kao sredstvo seksualnog od- 
£oja. Daljnje je sredstvo ove vrste molitva. Ona je tako zname- 
nita da se njezina vrijednost nikad ne može previše istaknuti. 
Ljudi su tako osjetljivi, kad se radi o njihovom prolaznom, materi- 
ojalnom dobru i pravu; svuda traže »sreću« — naime imetak i 
zdravlje — a za nesreću, za siromaštvo i bolesti duše nije ih briga. 
Ljudi se brinu samo za svoja zemaljska a ne skrbe se za svoja 
božanska prava. Kakovi su roditelji, takova su i djeca. Blago 
roditeljima, koji su pravovremeno naučili djecu, gdje će naći do- 
ticaja sa Svemogućim. Molitva je dihanje duše. Bez nje duša pre- 
: staje naravno živjeti, kao što tijelo prestaje fizički živjeti, ako mu 
se uskrati zrak, Divno svjedočanstvo za potrebu molitve da se 
očuva ćudorednost, daje nam glasoviti talijanski učenjak Kontardo 
Ferrini: »Ja ne bih mogao pojmiti život bez molitve. Ne znam 
kako bih se ujutro probudio bez Božjega blagoslova, kako bih 
navečer legao bez Isusova zagrljaja. Takav bi život morao biti 
sličan mrkloj noći, pun poniženja i očaja, besplodan zbog Božjega 
prokletstva, nesposoban, da napastima odoli, prepušten pokvare- 
nosti, bez smisla za sveto duhovno veselje. Jadnoga li života! Kako 

se može u takovu stanju izdržati, to je za mene tajna. Ali da! Ci- 
jelo je ljudsko srce tajna. O, ja molim Boga, da mo- 
litva nikad ne zamre na mojim usnama, da 
prije umrem, nego što tako nevoljno zašutim. Da, jer onaj dan, kad 
bi molitva utihnula na mojim usnama — ne daj Bože — za me- 
ne bi svršio ćudoredni život, svršila bi čež- 
nja za dobrim, svršile najslađe utjehe moje duše! Kad bi 
molitve nestalo, bio bi to znak, da me je Bog ostaviol« (Knjige 
Katoličkog života, Kontardo Ferrini, 58) 

c) Sakram entalna ispovijed. Koliku tek odgoj- 
nu moć ima sakramenat sv. ispovijedi! Osim sakramentalnih mi- 
losti, koje u tom sakramentu primamo čovjek se ovdje već za- 
rana uči iskrenosti prema sebi, prema odgojitelju, (Svaki je ispo- 
vjednik odgojitelj) i prema dragome Bogu; uči se kajanju i stva- 
ranju dobrih odluka. Kako je sakramentalna ispovijed skroz na 
skroz psihološki konstruirana i kako je to ujedno divna škola 
rada! Ono što najnovija psihologija i pedagogija iznose kao otkriće 
modernih psihologa i pedagoga, to od iskona već nalazimo u našim 
religioznim institucijama. Ni najizvrsnijom psihološkom uzgojno- 
obučnom metodom, ni u najizvrsnijoj školi rada ne dolazi se do 
tolikih plodova kao u sakramentu sv. ispovijedi, koji je toliko 
star kao i kršćanstvo. Kod koje će pouke dijete tako iskreno pri- 
znati i osuditi svoje pogreške, tako od srca požaliti moralne pre- 
kršaje, i svom jakošću volje odlučiti i obećati popravak, kao što 
to čini u sv. ispovijedi! Sakramentalna sv. ispovijed ima osobito 
veliku vrijednost za odgajanje čistoće. O tom govori jedan crkveni 
dostojanstvenik, upravitelj bogoslovnog sjemeništa: »Odgoj u či- 
stoći treba da prije svega bude sakramentalan t, j. treba da se 
vodi u svetoj atmosferi ispovijedi ili đuhovnog razgovora. Kad 
bismo se u tom držali načina Crkve, rađala bi se čistoća sama od 
sebe, umjerenom i mudrom sporošću, pod nadzorom Duha Sve- 
toga.« (Rigaux 94) Važnost ispovijedi uviđaju i protestanti, kojima 
je Luter dokinuo ovu ustanovu. Pred nekoliko godina donijele su 
njemačke protestantske novine »Reichsbote« članak, kojem bi- 
smo mogli staviti naslov — Poziv da se uspostavi ispovijed, Među 
ostalim čitamo u njemu: kogod se dugo bavio brigom za duše 
znade da su naše crkve pune ljudi koji uzdišu za ispovijedi. 
(Rigaux 149) m 

d) Euharistija. Još veće značenje za odgoj omladine 
imade Presv, Euharistija. Ispravno i uvjerljivo govori o tom Rigaux: 
»To je kao neki duhovni zakon: što se koja duša više hrani Kri- 
stom, to je (ceteris paribus) više u stanju čistoće. Jer i sada još 
izlazi iz Kristova tijela »snaga« koja čisti naše tijelo, a iz Njegove 
duše jakost koja krijepi našu dušu u njezinim naporima za očuva- 
nje čistoće. Jedan odgojitelj kaže: »Mi naučavamo nadčovječji 
moral, a ostavljamo djecu njihovim ljudskim silama.« Dajmo stoga 
djeci nadčovječju jakost!« Pomalo ali stalno Bog rađa u dubini 
kršćanski život... Izvan sakramenta Euharistije, koji duši daje 

višu snagu nema odgoj temelja. Kad bi se često primala Pričest, 
logički bi nužno slijedilo sve drugo potrebno za obnovu škole.« 
(Rigaux 96) : ef z 

Zato Crkva i forsira ranu svetu Pričest (»jer je opasno i 
nerazborito odgađati cijepljenje do vremena epidemije« Rigaux) 
a tako i čestu Pričest. Mi smo neprestano bolesnici — »stari čo- 
vjek« u nama živi, dva zakona, zakon uma i zakon požude bore 
se u nama — zato treba često uzimati lijek protiv permanentne 
bolesti i slabosti. 

To su, evo, sredstva kojima će se odgojitelj najradije i naj- 
obilnije služiti. Uspjeh .ne može izostati. Uz to će nastojati svoje 
odgajanike uvjeriti, da se radi o njihovom interesu, vremenitom i 
vječnom. Čistoća je onaj skupocjeni biser za koji će čovjek sve 
prodati što ima, da ga uzmogne kupiti i nesmetano posjedovati. 
A kako je na koncu neznatno ono što mora prodati: par časovitih 
užitaka i more nesmirenosti i nezadovoljstva, neprestano razapi- 
njanje duše i iscrpljivanje tijela — ovo dati za neopisive radosti, 
koje donosi nevinost i čistoća. 

U sticanju i čuvanju toga bisera smijemo biti sebični, Tko 
ga ima ne može ga sakriti u srcu, jer njegov sjaj prožima cijelo 
ljudsko biće, a naročito se očituje u pogledu, Pogled je čiste duše 
kao daleki refleks »savršeno čistog pogleda mlade Djevice, pogle- 
da koji je bio objava neizrecivo nevine dubine«, Slično je govorio 
slavni lionski kipar Fabish: »Nikad nisam vidio nešto tako lijepa, 
kao Bernardičinu kretnju, kad sam je pitao, kakva je bila BI. 
Djevica, kad je rekla: ja sam Brezgrješno Začeće; Bernardica je 
vrlo jednostavno ustala, sklopila ruke i podigla oči k nebu. Ni 
ira Angelico, ni Perrugino, ni Rafael nisu nikad stvorili nešto ta- 
ko mila i ujedno tako duboka kao što je bio pogled ove jedno- 
stavne djevojke. Dogod budem živio neću zaboraviti taj čarobni 
izražaj. Vidio sam u XMtaliji i drugdje remek-djela velikih umjetnika 
i onih koji su umjeli izraziti polet ljubavi i ekstaze. No kod ni- 
jednog od njih nisam našao takve miline i čara; i svaki put kad 
sam od Bernardice molio taj stav, svaki je put isti izražaj prosjao 
i preobrazio njezino lice. To je da bi čovjek zaplakao od miline.« 
(Rigaux) 

e) Osvrt na nadnaravna sredstva Ako da- 
kle savremeni odgojitelj (roditelji, vjeroučitelj) želi u svojim od- 
gajanicima sačuvati nevinost i čistoću i tako konkretno riješiti 
njihove seksualne probleme, on će podvostručiti svoju revnost u 
učiteljskim i uzgojnim dužnostima. On mora svojim odgajanicima dati 
solidno znanje (to vrijedi napose za vjeroučitelja, kojemu je stroga 
dužnost, da izobrazi svoje učenike u dogmatici i moralci i da razja- 
sni 1 osvijetli »tamne« stranice crkvene povijesti; on mora toj 
omladini dati kršćanski nazor na život i svijet, uvesti je u život po 
kršćanskim načelima; on će je voditi u borbi proti tolikim vanj- 
skim i nutarnjim utjecajima, upozoravati na opasnosti i pružati 
prokušana i uspješna sredstva: jednom riječju njegov će cilj biti: 

»stvoriti pravog kršćanina, nadnaravnog čovjeka, koji postojano i 
dosljedno misli, prosuđuje i djeluje po zdravom razumu osvijetlje- 
nom nadnaravnim svijetlom« (Pijo X1) 

Ako odgojitelj uspije kod svojih odgajanika učiniti prave 
kršćane, ljude koji ne žive samo biološkim i fizičkim životom, nego 
životom milosti, onda će takav odgojitelj najpotpunije uspjeti i u 
seksualnom odgoju sebi povjerene omladine. 


ODGOJITELJ 


Nije izvan opsega ove radnje, ako se na koncu osvrnemo i 
na samu odgojiteljevu ličnost. Nije moguće zadovoljiti svim, za- 
cijelo.ne lakim zahtjevima koje moderni odgoj stavlja na odgoji- 
telja, ako sam odgojitelj nije svestrano odgojen i pripravljen za 
svoje teško i odgovorno zvanje, ' 

Odgojitelj mora prije svega imati potrebno znanje, a to će 
posjedovati samo onda, ako se bez prekida bavi psihološkim i 
pedagoškim studijem. Zato će stalno pratiti literaturu, koja zasi- 
jeca u ove znanosti, . 

Odgojitelj mora danas napose biti dobar psiholog. Mora 
razumjeti psihu današnje omladine, jer inače ne može naći pri- 
slupa do njezina srca. 

Samo znanje pa i najbogatije ni blizu ne dostaje za odgoji- 
teljski rad. Odgojiteljev značaj mora imati i različite druge re- 
kvizite, koji su condicio sine qua non odgojiteljskog rada. Ovdje 
moramo na prvom mjestu spomenuti odgojiteljevu ljubav prema 
odgajanicima. »Qui caritatem erga alterum non habet, praedicatio- 
nis officium suscipere nullatenus debet«. (Sv. Grgur Vel) A mi 
nadodajemo »educationis officium nullatenus suscipere debet«. 
»Einen Menschen zu gestalten dazu braucht man eine unermessli- 
che Opferwillgkeit und so viel Geduld, Feinheit und Ausdauer, 
wie viel nur die Liebe verleihen kann.« (Toth). »Non bene auditur, 
qui non bene diligitur.« (Sv. Grgur Vel) A duhovito kaže učeni 
Gerson: »Si deest amor, quid proderit instructio, dum nec libenter, 
nec dictis credent, nec imperatis oboedient«. Zato: tko nema lju- 
bavi prema omladini, neka se ne laća odgojiteljskog posla. 

Glasoviti organizator franc. omladine, O. M. S. Gillet O. P. iznosi 
u raspravi »Tendencije današnje intelektualne omladine« i ove 
misli: »Intelektualna mladež naših dana ne osjeća za auktoritet 
ni laički ni religijski. Neprijateljski je raspoložena prema svakoj 
nutarnjoj a ioš više vanjskoj stezi; takav joj se obično pokazuje 
auktoritet. Tuže se profesori, tuže se roditelji a još više parlamen- 
tarci,. Ali to treba dobro razumjeti i ne pretjeravati. Auktoritet 
od kojeg zazire današnja intelektualna mladež je u prvom redu 
onaj koji se nameće izvana, kao brutalna zabrana ili zapovijed, 
koja se većma obraća stvarima nego osobama, većma nerazumnim 
nego razumnim bićima; ukratko auktoritet bez srca. I tako u ovom 
napuštaniu auktoriteta sa strane mladeži ima nespretnosti, da ne 
rečemo krivnje, koliko sa strane samog auktoriteta toliko i sa 

strane mladeži. Tomu je dokaz činjenica, da mnogi mladi ljudi 
tobože neprijatelji auktoriteta sami traže vođe, ali prave vođe, 
koji bi imali i pameti i srca, koji bi naredbu znali spojiti s pri- 
mjerom, koji bi se više nametnuli sami od sebe svojim životom, 
nego izvrsnošću svojih govora, koji bi u prvom redu nastojali da 
ih ljube a onda da ih slušaju i koji bi se pokazali tako nesebični- 
ma u zapovijedanju, tako odanima onom zajedničkom dobru ko- 
me su se posvetili, da bi bila prava radost slušati ih pod svaku 
cijenu.« (Gillet - Nagy, Zagreb, 1933.) 


Više smo puta u ovoj radnji naglasili potrebu nadnaravne 
pomoći u nastojanju oko uzgoja čistoće. Ali takva je pomoć po- 
trebna ne samo onome koga se odgaja, nego još više i samom 
odgojitelju. »Čistoća je prije svega duhovna ljepota, koju samo oni 
razumiju, kojima se duh oduševljava za više i idealnije stvari. Što 
je tko prema tome plemenitijega duha, što je više orientiran 
prema gore, tim je pristupačniji ljepotama čistog života.« (Schilgen, 
op. cit. str. 156). A mi nadodajemo: tim je više zauzet da »ljepote 
čistog života« razvije i sačuva u srcima omladine. 


Već spomenuti Albert Niedermeyer završava svoje krasno 
djelo »Pastoralmedizinische Propa4deutik« ovim mislima: 


»Čudoredna obnova može se temeljiti samo na potpunom 
preokretu cijeloga mišljenja u svim životnim pitanjima — na 
novoj izgradnji znanosti, koja se temelji na metafizici i koja će u 
skladu s religijom biti vodič kroz život. Mi upoznajemo da za 
nas nije dosta da budemo samo »ljudi od znanosti« — premda se 
bavimo pravom i potpunom znanošću i premda ne možemo dosta 
naglasiti zahtjeve koje stavljamo na niveau znanosti. Isto tako 
nij& dosta da budemo liječnici koji se doduše odlikuju velikim 
znanjem i toplim srcem za dužnosti zvanja, ako pri tome više 
manje ostanemo kod »humaniteta« t, j. na naravnom temelju. Mi 
moramo sve ovo staviti na temelj vjerske duhovnosti, dići i pre- 
saditi u nadnaravno područje. I najviša znanost i najuspjelije umjet- 
ničko stvaranje, da — i sama topla ljubav prema bližnjemu, u 
koliko ne struji iz Božje ljubavi, sve to ostaje — ako mi je do- 
pušten izraz — samo naravni predosjećaj ljubavi (praeambula 
caritatis), Mi znademo da ono najljepše što nam je moguće pru- 
žiti bližnjemu možemo najprije pribaviti samo iz netaknutog jedin- 
stva naravnih i nadnaravnih vrednota — a to jedinstvo proizlazi 
samo iz religije. Radi tih razloga mora danas liječnik opet postati 
— u najdubljem smislu riječi homo religiosus. On mora 
biti u stanju da sa zahtjevima aktivnog rada sjedini predanje kon- 
templativnom životu i da iz ovih dubina crpi svoju snagu. I na 
području našeg djelovanja vrijedi »princip analogije«. Kao što ne 
može biti protivurječja između naravnog i nadnaravnog reda ni 
kod pojedinaca ni kod obitelji ni kod naroda, tako ni medicina 
ne smije poznavati ovakovog sukoba. Ako želimo biti pravi liječni- 
ci svoga bolesnog vremena, onda nam je dužnost, da svoje djelo- 

vanje već od njegovog početka upravimo prema onome, što je 
»unum necessarium«, A to je upravo smisao naše zadaće.« 

Ako jedan liječnik — svjetovnjak — osjeća toliku potrebu za 
metafizikom i religijom, ako ističe da ljubav u radu za dobro 
bližnjega mora strujiti iz Božje ljubavi, ako zahtijeva da moderni 
liječnik mora biti »homo religiosus« koji ujedinjuje u sebi zahtjeve 
aktivnog života s predanjem kontemplativnom životu — onda nam : 
je jasno, da sve ovo u.prvom redu vrijedi za vjeroučitelja, koji 
i uči i odgaja mjesto samoga Krista i u Njegovo ime. Zato i Pijo XI. 
završava svoju Encikliku o odgoju omladine proponirajući istinu, 
da je sam Isus Učitelj i Uzor odgoja: »Jer Krist, Gospodin naš, 
Božanski Učitelj jednako je izvor i darovatelj takvog života i kre- 
posti, a ujedno općeniti i svim prilikama ljudskog pokoljenja pri- 
stupačni uzor svojim primjerom naročito mladeži u 
razdoblju svoga skrovitog života, radnog, po- 
slušnog, ukrašenog svim indiviđualnim, kućnim i društvenim kre- 
postima i pred Bogom i pred ljudima.« 

x 


Iz ovoga što smo u ovoj radnji iznijeli vidimo, da ni najno- 
vija znanost ne može iznijeti u bitnosti nova načela za seksualni 
odgoj. Radi se samo o tome, da se stara prokušana načela, koja 
su uostalom nepromjenljiva već i zato. što se temelje na objavlje- 
noj i definiranoj doktrini katoličke Crkve, na što prikladniji način 
primjene na naše moderne prilike. Principi su stari, ali način pri- 
mjene mora biti nov, mora odgovarati inteligenciji i psihičkom 
raspoloženju današnje omladine i mora biti udešen prema rezulta- 
tima psihološkog i pedagoškog znanstvenog rada, Zato se ne može 
dosta naglasiti potreba da savremeni vjeroučitelj neprestano ima 
u rukama djela najnovijih i najboljih pedagoga i psihologa. 

U ovoj smo radnji naveli činjenice, koje pokazuju kako se 
danas sa svih strana poduzimaju napadaji na nevinost naše omla- 
dine. Neodgodivo je nužno da se proti ovim napadajima slože i 
koncentriraju svi odgojni faktori: rođiteljska kuća, odgojni zavodi, 
dušobrižnici i svi odgojitelji. Svi bi ovi morali ono najbolje što zna- 
du staviti na raspolaganje današnjoj omladini, da joj pomognu u 
tako važnoj stvari: da bi ta omladina došla do 
potpunog i ispravnog seksualnog odgoja. Ko- 
liko moramo žaliti, što je ta naša fronta tako slabo ujedinjena i 
opremljena, 

Gdjekoji odgojitelj, kad gleda pravo stanje stvari naginje “< 
malodušnosti. Ima ih koji misle, da je sve izgubljeno. Mi nismo 
toga mišljenja. Imademo pouzdanja u prirođeni idealizam i svježu 
snaću naše omladine. A prije svega se pouzdajemo u neiscrpivu i 
uvijek pobjedonosnu moć prave Crkve Kristove. Pobrinimo se da 24 
naša omladina postane duboko religiozna, da stekne pravi značaj. 

Budimo joj na uslugu u njezinoj napornoj borbi pravim razumije- 
vanjem, a nada sve čistim primjerom. Onda budimo sigurni, da će 
nam nastojanje biti okrunjeno stostrukim plodom. 

